Diamars 13 di Juni 2023 www.bondia.com Email: noticia@bondia.com Tel: 582-7800 Fax: 582-7044 1,75 Florin 


E instancia autorisa pa cera 
John Wesley College mediante 


bevoegdgezag ta SPCOA 


•	 Economic	Outlook	 


2023-2024	cu	cifranan	 
positivo	pa	economia	 
di	Aruba 


•	 Rapport	“Level	Playing	 


Field”	a	presenta	17	 
recomendacion	pa	 
reforma	fiscal 


•	 Victimanan	di	 


Jeffrey	Epstein	ta	 
resolve	demanda	di	 
traficacion	sexual	 
contra	JPMorgan 


Pagina 2 


Dos persona a hoga drentando costa 


patras di Vader Piet 


Pagina 3 


Pagina 4 


Pagina 23 


Pagina 11 


Pagina 8 


Organisacion Hulandes ta acusa 


Facebook di discriminacion di genero 


den vacatura 


Merca ta restaura su embahada na La 


Habana despues di hopi aña di abandono 


Pagina 2 


Transparencia 
segun... 
Gobieno y gremionan... 


LOCAL 
A2 


Diamars 13 Juni 2023 


Dos persona a hoga drentando costa patras di Vader Piet, tres otro 
indocumentado a keda deteni pa polis 
Autoridad a rescata tres persona 


Den bon coordinacion cu 
otro departamentonan a 
logra rescata tres persona. 
Dos persona nan curpa 
tambe a ser saca for di 
costa. Alabes autoridad ta 
haya basta purun di droga 
y tur a wordo confisca. 


Tabata 
ayera 
mainta 
pa 
08:15am cu personal di Fun- 
dacion Parke Nacional Aruba 
a bati alarma na Central di 
Polis cu un hende homber cu 
ta papia Spaño a yega na un 
trahado di nan, bisando cu 
madruga el a drenta Aruba 
ilegalmente y cu dos di su 
compañeronan ta mal pega 
bao baranca. 


Mesora Central di Polis a 
cuminsa 
manda 
patruya, 
brandweer, personal di kust- 
wacht y ambulance na e sitio. 
Na e sitio en berdad patruya 
ta informa cu nan ta wak dos 
hende homber bao di e ba- 


ranca, pero cu e situacion di 
e lama ta hopi malo y dificil 
pa nan mes rescata nan. Per- 
sonal di helicopter di Cuerpo 
Policial a logra maniobra y 
saca e dos homber aki. Me- 
sora e personal di helicopter 
a sigui busca y un poco mas 
panort ta wak 2 curpa sin bida 
ta drief y basta purun preto. 


Pa e helicopter di polis tabata 
practicamente imposibel pa 
saca nan. Mesora personal di 
bombero den bon coordina- 


cion ta logra baha y saca e dos 
curpa sin bida plus e purun 
cu probablemente tin droga 
aden. Por bisa den un bon 
coordinacion a usa tambe e 
helicopter di Kustwacht pa 
keda monitor e situacion for 
di lama. 


Personal di ambulance a trata 
e tres persona y despues di 
tratamento a detene y hiba 
nan warda pendiente mas in- 
vestigacion. Tambe a confisca 
e purunnan y lo habri nan 


pa haci e testnan necesario 
pa wak ki sorto di droga tin 
den nan. Cuerpo Policial ta 


manda palabra di profundo 
condolencia na famia di e 
fayecido. 


E instancia autorisa pa cera John Wesley College mediante 
bevoegdgezag ta SPCOA 


Mediante un comunicado 
riba nan rednan social, di- 
rectiva di Stichting Prot- 
estants Christelijk Onder- 
wijs Aruba (SPCOA) a 
informa comunidad cu 
directiva di e scol aki ta e 
unico instancia cu ta au- 
torisa pa tuma e decision 
di cera John Wesley Col- 
lege (JWC) ubica na San 
Nicolas. 


Den e documento, nan ta in- 
dica cu door di informacion 
incorecto cu a sali riba dife- 
rente medio, nan kier clarifica 
y duna un tiki mas splicacion 
tocante ken ta e instancia au- 
torisa y tambe pakico a dicidi 
di cera John Wesley College. 
“Mester enfatisa cu e deci- 
sion aki no tabata uno facil pa 
e directiva. Sinembargo, di- 
rectiva despues di analisa tur 
hecho no por a haci otro cu 
tuma e tristo decision pa cera 
John Wesley College.” 


SPCOA como instituto di 
Enseñansa ta un fundacion 
y como tal ta ricibi fondo di 
subsidio di gobierno. A base 
di statuutnan di SPCOA, 
e directiva tin e maneho di 
e fundacion y ta, tenien- 
do na cuenta e statuutnan 
aki, autorisa pa efectua tur 
e actonan di maneho y di- 


reccion, cual ta cay dentro di 
e proposito di e fundacion. 
E decision pa directiva pa 
JWC ta basa riba investiga- 
cion valido y di confiansa den 
cooperacion cu partidonan 
externo. 


E investigacion aki tin tres 
componente: na prome luga 
a constata, investiga y docu- 


menta iregularidadnan pa cu 
e control di calidad di ense- 
ñansa manera ta hancra den 
ley y maneho di SPCOA, 
como por ehemplo, maneho 
di aceptacion na MAVO y 
derecho pa forma klasnan. 
Na di dos luga, a investiga e 
cantidad di alumno na scol, 
cual a baha drasticamente 
desde aña escolar 2016-2017 


(227) te cu awor 2022-2023 
(64). 


Na di tres luga a investiga e 
finanzas y posibilidad pa tene 
scol habri cu e tiki alumnon- 
an cu tin na scol. Un instituto 
di enseñansa ta ricibi subsidio 
for di un normbedrag pa cada 
alumno y pa cantidad di local 
di edificio di e scol. Pa mas 


cu 7 aña JWC tin un caida di 
cantidad di alumno, subsidio 
ta calcula na base di cantidad 
di alumno, ademas, e derecho 
pa subsidio y formamento di 
klas ta hancra den ley, kier- 
men no por desvia di esaki. 
For di aña escolar 2022-2023 
mester opera sin un vierde 
klas (4e) MAVO, pa motibo 
cu no tin suficiente alumno 
pa por forma un MAVO 
klas 4. A base di e cifranan 
por mira cu scol ta keda cu e 
problema pa yena e klasnan. 
“Lamentablemente mester a 
yega na e conclusion cu e no 
ta factibel pa tene scol habri cu 
64 alumno y mirando e pro- 
nostico pa e añanan binidero 
e no ta rasonabel tampoco pa 
mantene scol habri,” e docu- 
mento ta indica. 


Tabata dia 19 di april cu Bon 
Dia Aruba a publica cu studi- 
antenan di JWC tabata preo- 
cupa e ceramento di nan scol. 
Nan a manda un carta di- 
rigi na minister di Enseñansa 
Endy Croes exponiendo nan 
motibonan di preocupacion 
na unda ayera finalmente 
SPCOA a splica comunidad 
pakico nan mester a tuma e 
decision aki. 

Ayera minister di Asuntonan 
Economico, Comunicacion 
y 
Desaroyo 
Sostenibel 
Geoffrey Wever mediante 
un conferencia di prensa a 
duna di conoce e “Economic 
Outlook” pa loke ta trata aña 
2023 y 2024 cu ta presenta 
dos biaha pa aña. 


Departamento di Asuntonan 
Economico, 
Comercio 
y 
Industria (DEACI) ta haci 
un analisis cu diferente data 
dos biaha pa aña hunto cu 
stakeholders 
importante 
manera 
Banco 
Central, 
AHATA, ATIA, empresanan 
priva y entre otro, pa di e 
forma ey por monitor e 
desaroyo 
economico 
pa 
haci proyeccionnan cu ta 
importante ora institutonan 
internacional ta bishita e pais 
pa haci ratings of prepara e 
presupuesto. 


Pa e motibo aki, minister 
Wever a considera importante 
pa duna di conoce e resultado 
di e Economic Outlook pero 
tambe pa comunidad haya 
sa kico ta haci den DEACI 
y cu tambe por monitor e 
desaroyo economico di e 
pais ora discusionnan ta hiba 
den prensa, parlamento y pa 
ciudadanonan sa pa ki motibo 
esaki ta tuma luga. 
E documento aki ta disponibel 
riba e website di DEACI pa 
asina ey personanan por wak 
e resultado cu segun minister 
Wever a sigura ta positivo 
y cifranan ta mustra cu e 
crecemento ta bayendo den 
bon direccion. 


Na november di aña pasa a 
haci proyeccionnan y ora a 
reanalisa esaki den DEACI 
e resultado a destaca cu 
por ehemplo na aña 2022, 


den Outlook di november 
di aña pasa, a premira un 
crecemento economico di 
10% esaki analisa despues 
di datonan nobo, a resulta 
na 11.4%, loke ta nifica un 
crecemento adicional di 1.4% 
y a hiba e GDP na 97.5% 
compara cu 2019. 
“Ainda nos ta compara e 
crecemento cu aña 2019, 
pasobra 2019 ta e aña prome 
cu pandemia y nos ta usa 
esaki pa marca con nos 
pais a recupera despues di 
Covid-19.” 


Pa loke ta 2023, na november 
e proyeccionnan tabata 4.5% 
di 
crecemento 
nominal 
despues cu a haya datonan 
nobo y analisis mas profundo, 
a resulta den un stimacion 
di 10.1% cu minister Wever 
ta 
considera 
como 
un 
crecemento 
ainda 
mucho 
mas positivo di loke nan 
tabata premira na november 
di aña pasa y hiba e GDP na 
107.3% compara cu 2019. 


Esaki ta mas tanto pa e 
factornan 
di 
turismo, 
inversionnan priva y consumo 
total di e pais. El a splica 
cu pa aña 2024 e stimacion 
ta cu crecemento nominal 
compara cu 2023 lo ta 4.6% 
y ta nifica un crecemento 
di 112.3% compara cu 2019 
y stimacion di grandura di 
economia pa 2023 ta cu esaki 
lo yega na 6.5 biyon florin y 
pa 2024 na 6.8 biyon florin. 


Nan ta midi economia den e 
GDP y tambe nan ta monitor 
continuamente e cifranan di 
inflacion. Ora nan ta papia 
di costo di bida lo cual ta 
considera un topico hopi 
importante cu ta regarda tur 
hende y tin e preocupacion 


di Gobierno di Aruba, por 
ehemplo, aworaki nan ta 
constata cu e desaroyo di 
inflacion tambe ta bahando. 
Pa 2023 e stimacion ta cu 
inflacion lo ta na 4.4% y pa 
2024 na 3.2%. 


E proyeccionnan aki ta basa 
entre otro, riba e aumento di 
BBO di 6% pa 7% cu a drenta 
na vigor na januari di 2023, 
reduccion di awa y coriente 
cu 7.1% cu a drenta na vigor 
na mei di 2023, datonan 
di Central Bureau Statistic 
di Aruba (CBS) y tambe 
desaroyonan 
internacional, 
den proyeccionnan aki tambe 
ta inclui e impacto di lo cual 
ta e BBO na frontera cu ta 
drenta na vigor 1 di juli. 


“Den e cifranan bo ta wak cu 
inflacion ta bahando. Esaki 
ta cuadra cu proyeccionnan 
di DEACI y tambe cu 
proyeccionnan cu IMF a 
presenta pa Aruba. Bo ta 
ripara cu e modelo cu Aruba ta 
usa ta un modelo cu ta cuadra 
cu 
standard 
internacional 
y cu ta verifica y valida pa 
instancianan internacional,” 
el a sigura. 
Ora ta papia di entradanan 
di turismo, minister Wever 
a bisa cu na 2019 tabatin 3.7 
biyon florin di entrada y ya pa 
2023 e stimacion ta cu esaki 
ta bay ta na 4.9 biyon florin 
cu ta un aumento di casi 
130% y pa 2024 e entradanan 
ta calcula na 5.1 biyon florin 
cu ta nifica un aumento di 
135.5% compara cu 2019. 
Esey ta conta tambe ora nan 
ta analisa e cifranan di e 
consumo nacional y tambe 
inversionnan priva, pa loke 
ta trata inversionnan priva 
el a indica cu Departamento 
di Asuntonan Economico ta 
analisa diferente proyecto, 
developers, 
banconan 
y 
asina ey ta monitor kico ta e 
inversionnan cu ta bay tuma 
luga den añanan binidero pa 


hinca e informacion aki den 
modelo 
macro-economico 
MARUBA y esey ta duna e 
resultado aki. 


Judesca Briceño di DEACI 
a splica cu den a parti di 
consumo unda e parti priva y 
publico ta inclui, esaki tambe 
tabatin un impacto riba e 
GDP debi cu e consumo 
aunke na 2022 debi na 
pandemia a baha basta, nan 
a ripara un recuperacion tiki 
tiki na 2022, 2023 y 2024. 


Na 2023 a yega na 4.8 biyon 
florin loke ta nifica 102.6% 
riba e nivel di 2019 y esey ta 
duna tambe con e consumo 
ta bayendo y pa 2024 nan ta 
premira un 104.5% di e nivel 
di 2019. 
E proyeccionnan aki ta basa 
riba recuperacion di sector 
priva pero tambe riba e parti 
publico caminda nan a wak cu 
na 2022 cu e parti priva a yega 
casi na salarionan prome cu 
pandemia y aworaki mirando 
cu den sector publico tambe 
ta ahustando e salarionan, ta 
duna cu tambe ta sigui crece 
e parti di consumo. 


Nan ta premira tambe un 
crecemento 
den 
e 
parti 
laboral cu ta relata na turismo 
y na inversionnan proyecta, 
ademas nan no por laga atras 
e efectonan di inflacion riba e 
salarionan cu tambe ta kita un 
parti di e consumo. 
E parti di inflacion manera 


Briceño a splica tambe tin 
su influencia, importacion 
semper ta crece hunto cu 
exportacion debi cu un parti 
di exportacion ta mas riba 
e parti di turismo y mas 
turismo tin den cantidad, 
mas demanda tambe e ta pidi 
pa importa mas producto, 
cuminda y servicio. 


Importacion 
na 
2023 
ta 
premira pa yega na un nivel 
di 122.5% compara cu nivel 
di 2019 y na 2024 e ta bira 
125.1% compara cu nivel di 
2019. 


Nan 
tambe 
a 
publica 
scenarionan pa aña 2024, na 
unda nan ta basa den baseline 
y na banda di esey nan ta 
tuma scenario positivo y 
scenario conservativo. Den 
esaki Briceño a comenta cu 
nan ta saca e cifranan aki sinta 
cu diferente stakeholder pa 
wak y analisa kico nan mester 
tuma como scenario positivo 
y 
conservativo, 
tempo 
di pandemia esaki tabata 
importante pa wak den ki 
direccion nan por bay y kico 
nan por a espera. 


Pa finalisa el a duna como 
scenario positivo cu nan ta 
premira un crecemento di 
stayovers di 5% lo cual ta duna 
un crecemento economico di 
5.9% y pa e parti conservativo 
nan a señala cu nan ta tuma un 
-1.0% di stayovers compara 
cu 2023. 


Minister Geoffrey Wever a presenta Economic Outlook 2023-2024 cu 
cifranan positivo pa economia di Aruba 

Sospechoso di labamento di placa ta deteni na KIA 


Ministerio Publico a duna 
Bon Dia Aruba un update 
tocante e caso cu a cum- 
insa dia 30 di mei ultimo, 
na momento cu Afpak- 
team Aruba den coopera- 
cion estrecho cu Polis y 
Ministerio Publico a tene 
un accion den Caya Frère 
Johannes, caminda a de- 
tene un sospechoso rela- 
ciona cu un investigacion 
di malversacion y estafa. 


E sospecha ta cu e sospecho- 
so aki a malversa sumanan di 
placa di mas cu 2,4 miyon flo- 
rin, cu el a ricibi di clientenan 
pa entrega na Belastingdienst. 
Ta trata aki di un persona di 
inicial S.d.C., kende tabata 


traha como belastingadvi- 
seur. Durante e huiszoeking 
a tuma placa cash, joyas, ad- 
ministracion y computers 


den beslag. E investigacion 
no ta cla ainda. 


Ayera dialuna, OM a informa 


cu e sospechoso aki ta den 
detencion, y cu e ta na KIA 
mientras cu e investigacion ta 
andando. 


Afpakteam ta consisti di Min- 
isterio Publico, Polis, Ade- 
mas, Fiot (Fiscale inlichtin- 
gen- en opsporingsteam 
(F.i.o.t.) di Departamento di 
Impuesto (DIMP), FIOD 
(Fiscale Inlichtingen- en Op- 
sporingsdienst), 


Marechaussee (KMar), Kust- 
wacht 
Steunpunt 
Aruba, 
Meldpunt 
Ongebruikelijke 
Transacties (Meldpunt) y 
RST y ta traha na bringa 
criminalidad financiero eco- 
nomico. Por acerca Afpak- 
team cu señalnan di 
labamento di placa via mail: 
afpakteam@kparuba.com of 
via tiplijn: 11141. 


Rapport “Level Playing Field” a presenta 
17 recomendacion pa reforma fiscal 


Recientemente por a tuma 
nota di un intercambio di 
carta entre Gobierno di 
Aruba y gremio comercial 
pa loke ta trata e rapport 
“Level Playin Field”. Den 
e rapport aki, cu a keda fi- 
nalisa na october di 2022, 
un comite di tres experto 
ta presenta un lista di re- 
comendacion pa loke ta 
trata e reforma fiscal y 
loke mester a bira intro- 
duccion di BTW. 


A pesar di e ultimo declara- 
cionnan di e gremio com- 
ercial, Gobierno di Aruba a 
indica cu nan ta keda trata e 
rapport “Level Playing Field” 
como un rapport di reco- 
mendacionnan di gremionan 
comercial y sindical, y lo sigui 
evalua e recomendacionnan 
cu por wordo sigui. 


Den e rapport aki, e comite 
encarga ta enfatisa cu durante 
e ultimo dos añanan e pan- 
demia di COVID-19 a haci 
un impacto grandi den tur 
dominio di e comunidad di 
Aruba; humanitario, profe- 
sional, comercial, labor, social 
etc. Hopi hende a perde nan 
trabao of un parti substancial 
di nan salario durante pan- 
demia y consecuentemente, 
finanzas publico tambe a haya 
un golpi duro a traves di cual 
e debe nacional a aumenta 
drasticamente. 


E comite ta remarca cu desde 
cu pandemia a cuminsa, Go- 
bierno di Aruba ta den nego- 
ciacion intenso cu Hulanda, 
pa yega na acuerdonan riba e 
maneho di finanzas publico 
den e proximo añanan y pa 
apoya financiamento pa su 
operacion, mientras e ta for- 
talece su capacidad pa resisti 
futuro desasternan. 
Manera ta conoci delibera- 
cionnan aki cu Hulanda a 
resulta den shete manual di 
reforma cu ta cuminsa desde 
un reforma fiscal amplio cu a 
ser recomenda anteriormente 
pa IMF na 2018. Departa- 
mento di Impuestro (DIMP) 
a redacta unilateralmente un 
red di cambio y/of abolicion 
di regulacion- y leynan fis- 
cal, di cual e introduccion di 
e impuesto di benta agrega 
(BTW) tabata forma e punto 
principal. 


Despues DIMP a organisa 
presentacionnan informativo 
na cual representantenan di 
e sector priva a ser invita y a 
splica e cambionan mas gran- 
di proponi. 


Hasta prome cu e pandemia 
di COVID-19 a cuminsa, 
diferente asociacion comer- 
cial empresarial y sindicato 
a pidi un participacion real 
durante e deliberacion- y dis- 
cusionnan aki cu ta di interes 
nacional. 


Opinionnan a ser expresa pa 
medio di carta of medionan 
di comunicacion, den cual ta- 
bata esencial cu Gobierno di 
Aruba tin e obligacion di cor- 
ta den nan gastonan prome 
cu aumenta e carga di ingreso 
riba e comunidad Arubiano. 


Mientras cu un propuesta 
por escrito di e reforma fiscal 
no a ser publica ni distribui, 
y e gremionan no tabata in- 
vita, e discusionnan a cum- 
insa tocante e tarfinan den e 
BTW y algun otro a propone 
cambionan, algun di cual a 
ser anuncia y rechasa atrobe 
despues di dos siman. 


Consecuentemente, e sector 
priva y e gremionan a cum- 
insa tene miedo di e conse- 
cuencianan di e reforma fis- 
cal aki pa economia di Aruba, 
particularmente pa motibo di 
e inflacion actual despues di e 
pandemia y e tarifa di interes 
creciente na Merca y Eurpa. 


Ya cu nan ta e continentenan 
cu ta forma e mercado princi- 
pal pa turismo y importacion 
y comunidad di Aruba ya 
caba a cuminsa experiencia 
e aumento den costo di uti- 
lidad y cuminda, e necesidad 
pa un discusion riba e posible 
impacto riba e poder di com- 
pra y oportunidadnan di ne- 
goshi a crece rapidamente. 


Comercio y gremionan, con- 
siderando e falta di apoyo 
nacional pa legitimisa e cam- 
bionan propini, a tuma e in- 
citaiva colectivo di establece 
un grupo chiktio di experto, 
e comite, pa proyecta e po- 


sible impacto di e cambionan 
proponi den e economia di 
Aruba y costo di bida y pa 
exlpora opcionnan factibel pa 
aumenta e ganahsi di Gobier- 
no di Aruba y base di entrada. 


Cu e pandemia ya pasando, 
e comite ta indica, e PIB di 
Aruba ta aumentando pa mo- 
tibo di e recuperacion rapido 
di turismo. E crecemento 
fragil aki mester beneficia 
tur dominio di comunidad 
di Aruba: estabilidad min- 
imimo, cuido medico, vivi- 
enda, rentabilidad di negoshi, 
tesoro publico y beneficio di 
retiro pa adultonan mayor, 
entre otro. 
E comitte a organisa reunion- 
y consultanan cu representa- 
netnan di e 17 comisiodo-, 
experto- y autoridadnan di 
asociasionnan y cu e depar- 
tamentonan concerni di Go- 
bierno di Aruba riba aspec- 
tonan legal, di estadistica y 
otro asuntonan di informa- 
cion. E deliberacionnan aki 
a ser organisa y apoya logisti- 
camente pa e Secretariado di 
Camara di Comercio y a ser 
organisa na e edificio di Ca- 
mara di comercio. 


E rapport “Level Playing 
Field” ta consisti di 17 reco- 
mendacion. E comite a cum- 
insa traha riba dicho rapport 
den luna di augustus na e 
instalacionnan di e Secretari- 
ado di Camara di Comercio. 
Reunionnan 
estrictamente 
confidencial a tuma luga 
cu autoridadnan di orgnisa- 
cionnan di comercio of labor, 
den debatenan y intercambio 
di idea- y propuestanan. 


E comite a reuni tambe cu 
miembro, expertonan di im- 
puesto y lidernan den e gre- 
mio comercial pa asina des- 
cubri den detaye e opinion pa 
loke ta e politica- y leynan di 
impuesto specifico. 
Finalmente e comite a reuni 
tambe cu departamento di 
Douanne, Impuesto, AZV y 
SVB. 
E comite a splica cu e agenda 
di e reunionnan aki tabata 
enfoca ariba e conocemento 
of familiaridad di e organisa- 
cionnan tocante e propuesta 
di reforma fiscal di Gobi- 
erno di Aruba, nan aporte y 
sugerencia pa e reforma eco- 
nomico of fiscal, nan opin- 
ion ariba e ideanan di otro 
organisacionnan y e comite 
cu a presenta na mesa, nan 
opinion ariba of apoyo pa 
BTW y den ki forma por fit e 
limitacionnan administrativo 
di diferente negoshi. 


E obhetivonan principal di 
e propuestanan presenta, e 
comite a enfatisa, ta pa tin un 
impacto minimo di inflacion 
pa mantene e tarfia di BTW 
preferiblemente riba e nivel 
di BBO awendia, pa busca 
fuentenan alternativo di ga- 
nashi sin e impacto local di 
inflacion, aumenta cumpli- 
mento, promove un tereno 
igual pa mehora competencia 
den mercado pa bienes y ser- 
vicio, mantene e carga fiscal y 
su costo administrativo ariba 
tempo y maneho riba esnan 
cu si por soporte y proteha 
e competitividad internacio- 
nal di Aruba den su industria 
principal, turismo. 

Transparencia segun... 
Gobieno y gremionan... 


Nos ta yegando na mitar di luna di juni y ainda e 
ciudadano comun y coriente no tin un idea kico 
exactamente e cambio di ley, cu ta introduci e 
pago di 7% di BBO na frontera, ta bay trece pa 
nan. Mientras cu na e altura aki e ley lo tabata 
vigente caba, ta awor no mas e gremionan em- 
presarial a bin dilanti cu nan preocupacion den 
forma mas urgente, cu ta resulta di no ta di un 
frente uni tampoco. Henter e pleito reciente no 
tabata tocante contenido di e ley, cu mester haya 
su tratamento e luna aki den parlamento, sino 
tocante e pregunta si e lista di gremio firmante lo 
tabata referi na e informe prepara pa un comis- 
ion experto, o tabata tocante e gremionan cu a 
firma e acuerdo pa laga e comision traha e in- 
forme. Nos no ta bay dedica tempo ni papel na 
debate di un asunto infantil asina, sino mas bien 
ta dedica atencion na e aspectonan di e asunto 
aki cu ta di interes general. 


Hecho principal: aki un par di siman e ley lo 
ta vigente y cada ken mester biba cu e conse- 
cuencianan cu e ‘reforma di ley’ aki tin pa nan. E 
motibo cu nos a yega na tal situacion ta pasobra 
gobierno ta papia so di transparencia pero den 
practica ta mustra di no tin ningun nocion di 
kico esaki ta encera, y di otro banda e gremionan 
a laga e oportunidad bay perdi pa duna e clari- 
dad cu gobierno no tabata duna. Nos ta aprecia 
e trabao haci pa e comision, pero pakico a opta 
pa comparti contenido di e rapport hustamente 
y solamente cu gobierno? No tin un respon- 
sabilidad pa informa comunidad? Publicacion 
lo a amplia un posible base di apoyo pa e pun- 
tonan valido treci dilanti, anto pa temor di e par 
di diferencia di opinion ta duna net gobierno pa 
haci fiesta cune? Ta parce cu por lo menos por 
denuncia e gremionan pa nan ‘ingenuidad’ (na- 
iviteit) den e caso aki. Finalmente e informe a 
haya su caminda pa prensa, pero tampoco via e 
ruta oficial, pasobra ainda no a hacie publico pa 
cada ken por forma su opinion. Y nos no ta kere 
cu mester tin miedo pa mal comprension, pa- 
sobra gran parti di e informe ta asunto bastante 
‘clear cut’. 


Nos ta kere cu tin un motibo cu nos ta haya nos 
den e tipo di situacion aki. Esey ta cu mas y mas, 
cu cierto excepcion, e gremionan a cuminza bira 
mescos gobierno. Nan ta sali despues di reunion 
y bisa cu “a reuni, den un ambiente ameno,” y..., 
no mucho mas. O, manera den e caso aki, algun 
ta expresa nan preocupacion riba un punto pa 
nan mes cuenta, pero no ta bin claridad kico ta 
realmente e totalidad di asunto y aspecto cu e 


gremionan ta trece dilanti. Di e manera aki ta 
bira hopi facil pa gobierno usa e documento na 
nan antoho; no mester rabia ora nan ta haci esey. 
Awor por pidi tanto reunion cu ta desea cu gobi- 
erno, pero e propuesta ta cla pa tratamento caba. 


En todo caso, pa no perde di vista cu e rapport 
a atende mas asunto cu solamente e BBO na 
frontera, ta importante pa referi na algun di e 
asuntonan relaciona cu e reforma fiscal cu gobi- 
erno ta proyecta, cu e rapport ta menciona. Por 
ehemplo, tabata bon pa mira e recomendacion 
pa hinca recibo di Serlimar den recibo di corien- 
te, manera Corsou ta haciendo pa varios decada 
caba. Tambe ta enfatiza e mesun mecanismo aki 
pa cobranza cu mester bin pa purificacion di awa 
sushi, di esunnan cu ta contamina: “de vervuiler 
betaalt”. 


Otro asunto cu segun nos gobierno no a atende 
ainda, ta e porcentahe haltisimo pa importacion 
di muebles, loke no solamente ta un desafio pa 
hotel y otro acomodacion turistico, sino tambe 
pa e ciudadano. Al fin y al cabo, ta cual indu- 
stria di muebles ta proteha cu esaki na Aruba? 
E asunto aki a traves di varios decada a para bira 
un abuso abierto di varios gobierno contra e ciu- 
dadano, pero te awor loke mas nos ta tende, ta 
silencio... 


Finalmente, kico lo ta bay pasa den e proximo 
dianan? Parlamento lo aproba e ley, y entrante 1 
di juli e pago di BBO na frontera lo ta un hecho. 
E eventual efecto inflacionario lo bin na claridad 
despues. Esey no mester kita atencion di e asun- 
tonan mas general, entre otro si e cambio aki lo 
significa cu a lo largo lo bin cu un BTW ainda. 
Nos sa cu gobierno ta bisa cu si, pero nos ta man- 
tene cierto duda. E problema, principalmente pa 
e ciudadano, ta cu e proceso di BBO den e benta 
y rebenta di producto despues di importacion, 
ta keda causa cierto efecto cumulativo, y awor 
na 7%. E impuesto aki lo tabata aceptable ain- 
da si e porcentahe lo a keda na 3; sin embargo, 
manera semper, na man di politico e cos no por 
a keda asina, pasobra ora mester di placa, esaki ta 
e promer pensamento. Manera nos a skirbi den 
un anterior editorial, ta na 2019 caba gobierno 
tabatin e BBO na frontera den preparacion, te 
cu e propuesta a bay caba pa Raad van Advies 
pa conseho. Ta Covid-19 na 2020 a stroba su in- 
troduccion. E pregunta cu a keda: Gremionan 
tabata na altura di esaki, y si nan tabata sa, pakico 
no a comunica cu comunidad? O e tabata parti 
di consulta secreto? 


LOCAL 
A6 


Diamars 13 Juni 2023 
Minister Ursell Arends: 
Adresando e Desafionan di Embehecimento 


Den nos sociedad nos sa 
tende hopi anecdota di 
soledad y negligencia ora 
ta trata di nos adultonan 
mayor. E tema aki cu ta 
cerca di cada un di nos cu- 
rason, ta uno cu Gobierno 
di Aruba ta comprometi 
pa atende cu’ne y trece un 
cambio aden. 


Diabierna mainta Ministe- 
rio di Adulto Mayor a tuma 
un paso significante pa cu e 
cuido di nos grandinan. Du- 
rante ministerraad a presenta 
e maneho nobo unda ta enfo- 
ca riba cuido adecua na e luga 
adecua y perspectiva social di 
embehecimento y cuido. Ci- 
franan di embehecimento ta 
sigui subi y proyeccionnan pa 
2040 ta mustra cu mas di un 
cuarto di Aruba su poblacion 
lo ta personanan 60+. Esaki 
ta bin cu retonan cu mester ta 
prepara p’e. 
Mester bin cu alivio na e 


problematica di servicio di 
cuido cu ta tarda hopi y keda 
pega, door di laga adultonan 
mayor keda mas largo posi- 
bel den nan ambiente propio. 
Estudionan ta demostra cu 
adultonan mayor cu ta em- 
behece den ambiente propio 
tin menos chens riba depre- 
sion, deterioracion cognitivo 
y ta goza di un miho calidad 
di bida. 


E manera pa logra esaki ta 
pa brinda nos grandinan un 
miho apoyo social y practico 


na cas. Tambe nos por pensa 
riba mas inclusividad y par- 
ticipacion di nos grandinan 
den nos sociedad. Na banda 
di un miho calidad di bida pa 
nos adultonan mayor, otro 
beneficio cu esaki lo trece ta 
un alivio riba nos cuido med- 
ico. 


Ariba mesun dia, Minister 
Arends a reuni cu e comis- 
ion ‘Cuido den Perspectiva’ 
cu tin como tarea pa presenta 
recomendacion y accion con- 
creto pa promove continui- 


dad di cuido pa adulto mayor. 


E comision ta consisti di 
shete miembro: 
Mediador di Gobierno, Sr. 
Anselmo Pontilius (Voorzit- 
ter) 
Sr. 
Jossy 
Figaroa 
(vice- 
voorzitter) 
Sr. Israel Posner 
Sr. Ireno (Ivo) Valdes 
Sr. Javier Wolter 
Sra. Sharine Luydens 


Algun di e puntonan cu tin 
prioridad ta e ampliacion di 
e cantidad di cama pa adulto 
mayor, calculacion di cos- 
tonan pa cu esaki y restruc- 
turacion di recursonan asigna 
pa maneho di adulto mayor. 


“A yega tempo pa duna nos 
grandinan e cuido y balor cu 
nan merece y nos no lo des- 
cansa te ora cu logra esaki”, 
Minister Arends ta enfatisa. 


Minister Dangui Oduber 
Prestacion di hotelnan den e prome 5 lunanan di 2023 ta registra 


Recientemente 
Minister 
di Turismo y Salud Pu- 
blico sr. Dangui Oduber a 
ricibi e cifranan tocante e 
prestacion di nos hotelnan 
durante e prome 5 lunan- 
an di aña 2023. E cifranan 
ricibi ta indica cu Aruba 
no ta solamente hayando 
hopi bishitante pero cu 
Aruba su turismo ta di 
calidad. 


Minister Oduber su maneho 
di turismo ta dirigi na trece 
turismo di calidad, e turistan- 
an afluente cu tin un entrada 
di mas di 150 mil dollar pa 
aña. Ta sigui enfoca den di- 
versificacion di nos turismo. 
Keda haci inversionnan con- 
tinuo den producto Aruba. 
Keda enfoca den e strategian- 
an nobo di mercadeo pa asina 


nos keda mas competitivo. 


E mandatario a indica cu ac- 
tualmente tin varios proyec- 
tonan den ehecucion den 
cuadro di e mehoracion di 
producto Aruba. Un di nan 
ta e masterplan di Sero Colo- 
rado cu ta e proyecto di em- 
beyecimento di di e area di 
Baby Beach y Rodgers Beach. 


Ya caba e prome fase di Baby 
Beach a keda entrega y ac- 
tualmente e di 2 fase ta den 
pleno ehecucion. Despues lo 
sigui cu fase 3 di e proyecto 
di Baby Beach den paralelo 
cu e embeyecimento y me- 
horacion di e area di Rodgers 
Beach. Un proyecto caminda 
lo bay construi area di parkeo 
nobo, mehoracion di e infra- 
structura, contruccion di ki- 


osko, bañonan y restaurant, 
tambe lo bay tin canchanan di 
tennis y beach volleyball nan 
nobo. Un proyecto bunita pa 
no solamente nos localnan 
pero tambe pa nos bishitan- 
tenan. 


E maneho caminda ta keda 
haci inversion continuo ta 
dunando su fruto y esaki bo 
ta mire den e cifranan record 
di Aruba su turismo. Un di 
e cifranan aki ta e prestacion 
cu nos hotelnan a desplega 
den e prome 5 lunanan di aña 
2023. E cifranan aki ta indica 
cu Aruba ta ricibienDo tur- 
istanan di calidad. 


Crecemento di e Average 
Daily Rate (ADR) vs 2022 
E demanda cu tin pa Aruba 
ta keda demostra den e prijs 
di camber pa dia. Minister a 
menciona cu segun e cifranan 
duna pa AHATA esaki ta mas 
halto cu nunca. E averahe di e 
ADR den e prome 5 lunanan 
di aña 2023 ta $374,73 dollar 
pa camber. Si compara esaki 
cu e ADR di aña 2022 di e 
mesun periodo ta constata un 
cresemento di 15% porciento 
di e ADR, segun Minister 
Oduber esaki ta un aumento 
hopi grandi. 


Crecemento di e Revenue Per 
Available Room (RevPAR) vs 
2022 
Un otro indicador hopi im- 
portante ta e RevPAR, e cifra 


aki ta indica e calidad di tur- 
istanan cu ta keda na bo ho- 
tel. Manera menciona anteri- 
ormente Minister Oduber ta 
enfoka riba e turistanan aflu- 
ente. E averahe di e RevPAR 
di e prome 5 lunanan di aña 
2023 ta $301,81 dollar. Si haci 
un comparacion cu e mesun 
periodo di aña 2022 ta con- 
stata un cresemento drastico 
di casi 34% porciento. 
Minister Oduber a mustra 
riba e hecho cu actualmente 
tin un tendencia mundial ca- 
minda mas y mas turistanan 
ta hospeda den un “other ac- 
commodation” of “vacation 
rentals”, na Aruba esaki tam- 
be ta e caso. Pa e motibo aki 
Gobierno ta trahando riba un 
maneho nobo pa tin un “level 
playing field’ entre e hotel- 
nan y e “vacation rentals”. 


Ta bay regula esaki a base di 
otorgamento di un permiso 
di gobierno cu tur e doñonan 
di e vacation rentals lo mester 
tin pa por opera. Esaki na su 
turno lo bay crea e igualdad 
entre companianan y lo zorg 
pa tin cumplimento di tur e 
obligacionnan al respecto pa 
e doñonan di vacation rentals 
tambe. 


E maneho di Minister Odu- 
ber ta dunando tremendo re- 
sultado y esaki ta danki na e 
hopi bon sinergia cu tin entre 
tur e partnernan den turismo. 
Aruba a demostra di ta un 
pueblo resiliente, ban sigui 
duna e servicio di calidad cu 
nos ta conoci pe. Turismo ta 
keda e driver di nos econo- 
mia. 

Departamento di Salud Publico: 
Kico pa haci durante y despues cu un horcan caba di pasa (edicion 3) 


Esnan cu sigui e conse- 
honan duna pa Departa- 
mento di Salud Publico 
den colaboracion cu Bu- 
reau 
Rampenbestrijding 
riba preparacion pa tem- 
porada di horcan stap pa 
stap, por ta sigur di lo ta 
miho prepara cu esnan cu 
no prepara. 
Mas cerca un horcan ta ye- 
gando, mas y mas nos lo 
cuminsa scucha, mira, tende 
y sinti su efectonan. Durante 
pasada di un horcan ta im- 
portante pa: 
•	 
Permanece	 
paden	 


den e espacio cu a ser asigna 
pa pasa durante horcan 
•	 
Scucha	y	sigui	instan- 
cianan oficial manera Bureau 
Rampenbestrijding of Gobi- 
erno pa noticia veredicto 
•	 
Den	 caso	 cu	 mester	 


bandona cas pa cuestion di 
siguridad, haci esaki hunto pa 
un localidad mas cerca posi- 


bel, manera cerca un bisiña of 
un famia cu ta biba cerca. 
•	 
Corda	 hiba	 e	 tas	 di	 


emergencia semper tur ca- 
minda unda cu e famia bay. 


Net despues di horcan 
•	 
Keda	 informa	 door	 


di sigui informacion duna pa 
instancianan concerni 


•	 
Evita	subi	auto	y	mo- 
bilisa riba caretera si no ta 
necesario, specialmente unda 
tin camindanan of edificio- 
nan inunda. 
•	 
Duna	 prome	 auxilio	 


na esnan cu por tin mester di 
esaki. 
•	 
Cana	 
cu	 
cautela	 


rond di cas y inspecciona si 


tin tubo di gas, meter di awa 
of waya di coriente cu por a 
kibra.	Cera	of	desconecta	es- 
akinan si por. 
•	 
Percura	 prome	 pa	 


bo mes y bo famia ta ‘safe’ 
despues por yuda esnan den 
cercania cu porta mester ayu- 
do.	Den	caso	di	EMERGEN- 
CIA	yama	911	of	100. 


Dianan cu ta sigui despues di 
horcan. 
Despues di pasada di un hor- 
can e proceso di restaura- 
cion ta cuminsa, restauracion 
di no unicamente locual ta 
material pero tambe restau- 
racion	 emocional.	 Pa	 hopi	 
experencia	un	horcan	por	ta	 
un acontecimento traumatico 
of tristo pa cual motibo ta 
importante pa scucha otro y 
brinda un schouder pa yora y 
desahoga ora ta necesario. 
Pa	 locual	 ta	 restauracion	 di	 
propiedad y vivienda, sea cui- 
dadoso na momento di haci 


limpiesa paden y pafo di cas. 
Deshaci di tur alimento cu 
por ta presenta un peligro pa 
salud di bo mes y bo famia 
manera cuminda cu a muha 
cu awa di yobida of cu a ‘de- 
frost’. Tambe kita for di den 
caminda materialnan kibra y 
peligroso manera glas, palo y 
mas. 


E	 dianan	 despues	 di	 pasada	 
di un horcan, por ta dianan 
dificil yena di angustia y in- 
siguridad.	 E	 miho	 conseho	 
ta pa busca refugio, consuelo 
y sosten cerca famianan cer- 
cano. 


Pa	 mas	 informacion	 like	 
nos Facebook page Directie 
Volksgezondheid	 DVG	 Aru- 
ba,	follow	nos	riba	Instagram	 
directie_volksgezondheid_ 
aruba, subi nos website www. 
dvg.aw,	yama	nos	na	5224200	 
of e-mail nos na servicio@ 
dvg.aw 


Sesion di informacion tocante transplante di riñon bon bishita na HOH 


Recientemente 
a 
tuma 
luga na Clinica di Dialisis 
di Horacio Oduber Hospi- 
tal (HOH) un sesion di in- 
formacion tocante trans- 
plante di riñon. Un sesion 
unda tabatin presente e 
team completo di HOH 
encarga cu transplante di 
riñon y tambe coleganan 
di Clinica di Dialisis hun- 
to cu specialista y trahado 
social. 


Anualmente	ta	organisa	e	se- 
sion aki pa asina tur esnan in- 
teresa, tambe esnan cu ya ta 
bezig cu test y tambe esnan 
cu ya ta riba lista pa haci un 
transplante di riñon pa asina 
nan ta bon informa di e pro- 
ceso	completo.	Pa	algun	aña	e	 
sesion aki no a tuma luga door 
di	 e	 pandemia	 di	 Covid-19	 
pero	awo	Clinica	di	Dialisis	a	 
sali ful swing back cune. Un 
sala completamente yen unda 
hopi informacion a wordo 
duna	y	experiencianan	di	pa- 
shent a ser intercambia. 


Ken	por	ta	un	donante	di	un	 


riñon? 
‘Un donante por ta un famia 
of conocir cu ta dispuesto pa 
haci	esaki.	Esaki	nos	ta	yama	 
un	 donante	 bibo.	 E	 por	 ta	 
tambe un persona cu na bida 
a dicidi cu despues cu e fayece 
di por duna su organonan na 
un persona cu mester, pues 
un donante postmortal’, asi- 


na Glenda Bosnie di team di 
transplantacion a conta. 


Ken	 por	 bin	 na	 remarke	 pa	 
transplante di riñon? 
En	principio	tur	persona	cu	ta	 
dialisa por bin na remarke pa 
un	 transplante.	 E	 nefrologo	 
(specialista di riñon) ta evalua 
ken	por	bin	na	remarke.	Esa- 


ki basa ariba criterianan inter- 
nacional. 
Por	ehempel	e	pashent	mes- 
ter ta den condicion fisico 
stabiel y tambe e mester 
cumpli cu su ‘vochtintake’, 
remedi y mas. 


Criteria	pa	un	donante	di	ri- 
ñon 


E	donante	mester	ta	den	un	 
condicion fisico optimal y lo 
mester	examina	su	sanger	pa 
determina si e por ta un 
donante. Tambe e lo mester 
pasa den un serie di otro test- 
nan y 
su tipo di sanger mester ta 
compatibel cu esun di e pash- 
ent. 


Te cu awo tur transplante di 
riñon	ta	tuma	luga	na	AMC	 
Amsterdam	 Medisch	 Cen- 
trum Hulanda cual tin un 
acuerdo di cooperacion pa 
algun	 aña	 caba.	 Pues	 anu- 
almente tin diferente pash- 
ent ta bay pa asina haci un 
transplante di riñon na Hu- 
landa unabes logra haya un 
donante. 


Un anochi sumamente inte- 
resante cu hopi intercambio 
di informacion. Danki ta bay 
na tur profesional cu a brin- 
da informacion, tambe team 
completo di transplante di 
riñon	y	coleganan	di	Clinica	 
di Dialisis cu a haci e anochi 
aki posibel. 

Parlamentario Heyliger tocante IPKO: 
“Cana rond den circulo den un Reino cu no ta funciona” 


(CuraçaoChronicle) 
- 
Den e area di IPKO, e 
murmuracion tabata keda 
crece y bira mas duro to- 
cante e falta di resultado 
concreto. Miembro di par- 
lamento di Sint Maarten 
Grisha 
Heyliger-Marten 
ta e prome den cuestiona 
publicamente e proposito 
di e reunion bi-anual di e 
delegacionnan parlamen- 
tario for di Corsou, Aruba, 
Sint Maarten y Hulanda. 


“E IPKO aki ta esun di me- 
nos productivo cu mi a yega 
di experiencia te awo,” Hey- 


liger-Marten a declara den un 
comunicado di prensa. “Pa 
mi persona, e agenda y dis- 


cusionnan a revela un falta 
di interes preocupante y un 
urgencia tocante e problem- 


anan sumamente importante 
cu nos ta enfrenta dentro di 
Reino,” e ex president di Par- 
lamento di Sint Maarten a 
declara. 


Segun Heyliger-Maarten, e 
problema mas crucial ta ser 
evita a proposito; “E struc- 
tura eroneo di Reino. Mien- 
tras nos ta sigui gasta tempo 
purba haci algo cu no ta bay 
traha, traha, mas y mas pais 
den Caribe ta progresa, enfo- 
cando riba metanan manera 
desaroyo sostenibel, creacion 
di capacidad, decolonisacion 
y reparacion den cooperacion 


cu otro y asistencia directo 
for di Nacionnan Uni. Meta- 
nan cu berdaderamente lo 
beneficia e pueblo den e pais- 
nan aki directamente.” 


“Esaki ta nifica cu nos como 
partner den Reino, ta keda 
cana den circulo den un Re- 
ino cu no ta funciona, e prob- 
lemanan cu nos ta enfrenta ta 
ser adresa den un nivel global. 
A yega momento pa organisa 
un conferencia Mesa Rondo 
cu tur e islanan pa trata con 
nos kier procede cu e Reino 
Hulandes,” Heyliger-Marten 
a conclui. 


Hulanda y Canada ta cuminsa caso di tortua contra Siria na Corte 
Internacional di Husticia 


(NLTimes) 
- 
Hulanda 
y Canada lo hiba Siria 
pa Corte Internacional 
di Husticia den acusa- 
cionnan di Den Haag cu 
Siria a comete varios vio- 
lacion di ley internacional. 
Esaki ta specificamente 
concerni e violacionnan di 
e convenio UN Conven- 
tion against Torture and 
Other Cruel, Inhuman or 
Degrading Treatment or 
Punishment, corte a bisa 
den un declaracionnan 
lansa dialuna. 


Ministerio Hulandes encarga 
cu asuntonan den exterior a 
confirma cu Hulanda y Cana- 
da a entrega caso contra e pais 
na corte di Nacionnan Uni 
dia 8 di juni. Ministerio a bisa 
dialuna cu nan tin mas di 2 
aña ta purba di yega un areglo 
cu Siria via negociacionnan. 
“E negociacionnan aki no a 
yega na solucionnan.” 


Varios aña atras, Hulanda a 
bisa cu nan a acusa e regimen 
di Siria formalmente di viola- 
cionnan di derecho humano. 


Canada a uni na e procedura 
aki den aña 2021. Desde aña 
2011, e regimen di Siria apar- 


entemente a usa forsa pa con- 
trola demonstracionnan civil. 
Mas adelante, un guera civil 


a tuma luga den e pais, den 
cual a usa armanan kimico. 


“E ciudadanonan di Siria a 
ser tortura, asesina, disparci, 
ataca cu gas venenoso of a ser 
forsa di hui for di nan bida 
y laga tur loke nan tabatin 
atras,” Minister di Asuntonan 
exterior Wopke Hoekstra a 
splica den un declaracion. 
“Esakinan ta atrocidadnan di 
escala grandi cu a ser reporta 
extensamente pa organisa- 
cionnan internacional.” 


Organisacion Hulandes ta acusa Facebook di discriminacion di genero 
den vacatura 


(CuraçaoChronicle) 
– 
Facebook ta discrimina na 
momento di post aviso pa 
vacatura, segun organisa- 
cion Hulandes pa derecho 
di hende muhe, Bureau 
Clara Wichmann, a bisa 
ayera basa riba un estudio 
di Global Witness. 


E plataforma di rednan social 
ta mustra cierto posicion sol- 
amente na hende homber y 
otronan solamente na hende 
muhe, e investigadornan a 
haya. 
“Nos ta entregando un keho 
cerca e Instituto Hulandes pa 
Derechonan Humano y nos 
ta pidiendo Autoridad di Pro- 
teccion di Data Hulandes pa 
enforsa esaki,” Bureau Clara 
Wichmann a bisa. 


Global Witness a post 9 dife- 
rente aviso di genero neu- 
tral vincula na vacaturanan 
real publica riba Indeed, riba 


Facebook entre dia 22 di 
maart y 23 di april. A pidi e 
plataforma di rednan social 
pa mustra e aviso na residen- 
tenan Hulandes mayor di 18 
aña di edad. “Pero vacatura pa 
electricista y mecanico a ser 
mustra casi exclusivamente 
na hende homber. Vacatura 
pa recepcionista, maestro di 
scol basico, y pa corta cabey 
a aparece casi exclusivamente 
riba e ‘timeline’ di hende 
muhe,” e organisacion Hu- 
landes a bisa. 


Facebook a bisa Global Wit- 
ness cu ta haci hopi pa com- 
bati 
discriminacion, 
por 
ehemplo, door di no per- 
miti esnan cu ta pone aviso 
pa selecta basa riba genero. 
“Pero asina mes, e algoritmo 
ta parce di selecta basa riba 
genero,” Bureau Clara Wich- 
mann a bisa. “Door di mustra 
cierto profesion casi exclusi- 
vamente na homber of muhe, 


Facebook ta priva esnan bus- 
cando trabao di e oportuni- 
dad.” 


“Nos preocupacion ta cu 
Facebook ta empeorando e 
perhuicionan cu nos ta biba 


den sociedad y realmente 
mancando oportunidad pa 
progreso y igualdad na pia 
di trabao,” segun Naomi 
Hirst di Global Witness a bisa 
CNN. 
Trahando cu organisacionnan 


pa igualdad di derecho, Glob- 
al Witness tambe a entrega 
kehonan similar di discrimi- 
nacion contra Facebook na 
Francia ayera y anteriormente 
na Reino Uni. Na Merca na 
december, 
e 
organisacion 
di muhe chauffeur di truck, 
Real Women in Trucking a 
acusa Facebook di discrimina 
basa riba genero y edad na 
momento di dicidi ki usuario 
ta mira ki vacatura. 


Un vocero pa Meta, compa- 
nia mama di Facebook, a bisa 
CNN cu “nos ta continua 
trahando cu stakeholdernan 
y expertonan den academia, 
gruponan di derechonan hu- 
mano y otro disciplinanan 
riba e miho manera pa stu- 
dia y adresa husticia algorit- 
mico.” 


Meta no a comenta riba e ke- 
honan nobo contra Facebook 
na Hulanda y Francia. 

Institucionnan financiero Hulandes ta fayando den casacion di 
activonan Ruso, banco central ta descubri 


(NLTimes)—Banco y otro 
institucionnan financiero 
na Hulanda a cumpli cu 
menos cu loke a spera ora 
ta trata di e casacion di ac- 
tivonan manera ta rekeri 
pa lista di sancionnan cu 
a ser publica despues di 
e invasion Ruso di Ucra- 
nia. Aproximadamente un 
tercera parti di compani- 
anan financiero Hulandes 
no por localisa y vries e 
activonan, Nieuwsuur a 
reporta a base di un in- 
vestigacion cu De Ned- 
erlandsche Bank (DNB), 
banco central di Hulanda, 
a conduci. 


Fayonan amateur y falta di re- 
sponsabilidad ta e motibo tras 
di hopi di e problemanan, se- 
gun informe di Nieuwsuur. 
Esaki a sosode despues cu 
DNB a examina 31 institu- 
cion cu mester implementa e 
sancionnan. Un total di 1.473 
persona ta ser agrega riba e 
lista di sancionnan, manera 
tambe 207 organisacion, in- 
cluyendo negoshi chikito y 
hasta e Wagner Group y ban- 
co central di Rusia. 


E institucion financiero cu 
a funciona mas malo segun 
analisis di DNB no a ser 
identifica pa nomber. Un di 
e problemanan ta cu no sem- 
per nan ta busca tur manera 
di skirbi un nomber riba e lis- 


ta di sancionnan. Na Ingles, 
e fam di e presidente Ruso ta 
skirbi “Putin,” pero na Hu- 
landes, e skirbimento ta “Po- 
etin,” Nieuwsuur a remarca. 
“E pio partido ta localisa sola- 
mente 24% den caso manera 
esaki, pues berdaderamente 
nan mester mehora esaki,” 
Maarten Gelderman a conta 
Nieuwsuur, Director di Su- 
pervision di DNB. 


“Esakinan ta echt fayonan 
di mucha chikito. Den e 
reglamentonan di sancion, 
e nomber di e persona san- 
ciona ta ser skirbi den cinco 
manera: na Ingles, Hulandes, 
Ruso, Ucranio y posible- 
mente un manera adicional 
pasobra esaki a ser malo an- 
tes,” Heleen over de Linden 
a bisa, un abogado cu actual- 
mente ta trahando pa un PhD 
den sancionnan economico. 


“Si nos mira transaccionnan 
cu ta facil pa localisa, nan ta 
localisa mas o menos 95%, 
cual no ta malo,” a bisa Gel- 
derman. “Pero aki tin un 
banco cu solamente ta recon- 
oce 60% di tur transaccion, 
p’esey nan mester mehora 
basta.” Si e situacion no me- 
hora, DNB por reprimenda e 
institucionnan financiero cu 
a faya den e ehecucion di nan 
tareanan. 
A vries solamente 6 mi- 
yon euro di activonan den e 


prome luna despues di anun- 
cia e sancionnan, un cantidad 
cu pronto a ser supera pa otro 
nacionnan Europeo. Despues 
cu parlamentarionan a expre- 
sa nan desaprobacion, insti- 
tucionnan financiero y gobi- 
erno Hulandes a logra vries 
un suma adicional di 634 
miyon euro den activonan 
prome cu zomer 2022. Casi 
un aña despues, e total a au- 
menta di 640 miyon pa 644.5 
miyon euro, Nieuwsuur a 
reporta. 


“Nos no a logra niun pro- 
greso den e ultimo aña,” over 
de Linden a bisa. 


En 
comparacion, 
miem- 
bronan di Union Europeo 
conhuntamente a vries en 
total 21.5 biyon euro den 
activonan te awe, ademas di 
300 biyon euro di activonan 
di Banco Central di Rusia cu 
paisnan di EU y G7 a blokia, 
segun informe di Concilio 
Europeo cu a ser publica luna 
pasa. 
Comision 
Europeo 
tambe a bisa cu EU a prohibi 
un suma di mas o menos 43.9 
biyon euro den exportacion 
pa Rusia y 91.2 biyon euro 
den importacion. Sinembar- 
go, e retraso di EU pa target 
e sector energetico di Rusia a 
permiti Rusia acumula 80 bi- 
yon dollar, segun un informe 
di Bloomberg luna aki. 
“Lo bo spera cu mas cos a 


ser gevries cu loke ta sosode 
awor,” Yvo Amar a bisa, un 
abogado specialisa den ley- 
nan relaciona cu sancionnan. 
Amar a bisa cu un falta di 
liderazgo for di Gabinete ta 
parti di e problema. Parti- 
donan politico di oposicion 
tambe ta di acuerdo, cu SP 
pidiendo mas promocion y 
supervision for di Gabinete, 
y GroenLinks yamando e 
fayonan como un señal gen- 
eral di problemanan serio 
den structura. 


Gabinete a no ta di acuerdo. 
Representantenan di Minis- 
terio di Finanzas y Ministerio 
di Asuntonan den Exterior a 
bisa cu e suma total di san- 
cion a stop pasobra aplicacion 


a ser haci contra e nomber- 
nan cu actualmente ta riba e 
lista di sancion. Ora nomber- 
nan nobo ta ser agrega, may- 
oria biaha nan tin un suma di 
activonan menos significante 
compara cu ehecucion den 
pasado. 


Asociacion Bancario Hu- 
landes (NVB) a reconoce cu 
“velocidad y complehidad di 
e tareanan cu banconan mes- 
ter ehecuta” seguramente ta 
presenta desafionan ora di 
aplica sancionnan. E banco- 
nan mester mehora, esaki ta 
loke e organisacion a bisa, 
pero Gabinete por yuda cu 
crea un solo punto di contac- 
to pa tur pregunta relaciona 
cu sancionnan. 

Piedranan di plastico debi na contaminacion ta altera costa di Caribe 
Colombiano 


(EFE) - Piedranan di plas- 
tico forma pa ton di des- 
perdicio benta na lama 
cu ta smelt debi na calor 
y ta uni cu e sedimenton- 
an natural ta alterando e 
costanan di Caribe Co- 
lombiano na unda e con- 
taminacion pa e producto 
deriva di petroleo ta au- 
mentando. 


Investigadonan di e fenom- 
eno aki, geologo Nelson 
Rangel, di Universidad di 
Atlantico y Felipe Lamus di 
Universidad del Norte, ta 
lidernan di ekipo cu a haya 
e aparicion di e piedranan di 


plastico, algo imposibel pa 
ciencia y pa e geologonan. 
Den e zona di Galerazamba, 
75 kilometer for di Barran- 
quilla, na unda e investiga- 
cion ta tumando luga, e ekipo 
dirigi pa Rangel y Lamus a 
haya dos tipo di piedra di 
plastico y dos tipo di suelo, 
tur di nan producto di e con- 
taminacion. 
“Contaminacion 
plastico 
na Caribe Colombiano tin 
origen principalmente den 
awanan di pos, actividadnan 
na lama y riunan,” Rangel a 
splica. 
Ademas, e doctor den geo- 
logia a bisa cu “e halto con- 


taminacion di plastico cu ta 
evidencia den e formacion 
di piedranan nobo ta e mas 
chikito di e problemanan, 
esun di mas grave ta ora e 


plastico ta consumi pa pis- 
canan, cabaron y tur tipo di 
bestia, ta drenta den nan or- 
ganismo y despues humano 
ta consumi esey.” 


Den sentido ey, Rangel a 
agrega cu riu Magdalena e 
cual ta atravesa e pais di sur 
pa nort, “ta un contribuyente 
hopi importante di plastico di 
lama Caribe, liberando 200 
ton pa aña debi na concentra- 
cion di municipionan y po- 
blacion di e zona.” 
Loke Rangel a plantia ta mus- 
tra un vision preocupante den 
futuro di lama pa corto plaso, 
ya cu segun datonan di Foro 
Economico Mundial cita pa 
Unesco recientemente, si no 
ta tuma medidanan, na 2050 
den lama lo tin mas plastico 
cu piscanan. 


Supuesto menasa y asesinato di un maestro ta alarma scolnan di 
Paraguay 


(EFE) – Menasa di posibel 
hechonan di violencia y e 
asesinato reciente di un 
cabesante di scol na man 
di un alumno di 16 aña ta 
alarma Paraguay pa e es- 
tado di seguridad na scol, 
mientras experto y auto- 
ridadnan ta mantene un 
posicion diferente tocante 
con pa enfrenta e situa- 
cion. 


Dia 30 di mei ultimo, e morto 
di Sofia Rodriguez de Cristal- 
do, docente y cabesante di 
Colegio Nacional San Ger- 
vasio, na localidad di Colonia 
Independencia, a pone e se- 
guridad di scolnan—cu nor- 
malmente ta keha pa prob- 
lema di infrastructura y falta 
di servicio—riba e preocupa- 
cion di e Paraguayonan. 
E juffrouw di 44 aña a muri 
debi na un atake cu cuchiu 
ora un alumno den pleno les 


y cu e sorpresa di su mesun 
compañero di klas a comete e 
acto. Despues di esaki, auto- 
ridadnan a descubri cu e ho- 
ben tabatin den su tas di scol 
dos cuchiu scondi. 


E episodio a tuma luga 
despues di varios denuncia 
tocante e hallazgo di armanan 
di candela y supuesto menasa 
den institucionnan educati- 
vo, cu incluso a obliga pa sus- 
pende pa un dia actividadnan 
di un universidad reconoci na 
Asuncion, despues cu un stu- 
diante a referi na un posibel 
tiramento. 


Pa Hugo Tintel, titular di Di- 
reccion de Bienestar Estudi- 
antil del Ministerio de Edu- 
cacion y Ciencias (MEC), 
tanto pandemia como “e 
desconexion 
generacional” 
y tecnologia ta factornan cu 
por splica e manifestacion di 


violencia na un pais cu el a 
considera di ta “solidario” pa 
su cultura y calidez humano. 


Den un intento pa purba stop 
entrada di armanan di can- 
dela y cuchiu, asina como 
tambe di substancianan ili- 
cito y otro obhetonan pro- 
hibi, MEC diahuebs di siman 
pasa a autorisa mediante un 


resolucion cu tur scol di e 
pais ta bay registra e tasnan of 
muchila di alumnonan. 


Sinembargo, Union Nacio- 
nal de Centros de Estudi- 
antes de Paraguay (Unepy) a 
rechasa e medida aki pa con- 
sidera cu esey ta viola e dere- 
cho di studiantenan. 
Di su parti, vice-minister 


di Educacion Basico, Alcira 
Sosa, a informa cu MEC a 
registra 15 caso di violencia 
escolar entre 10.550 scol di e 
pais, na e cual ta asisti cerca di 
1.5 miyon studiante y cu no 
ta tur scol ta den crisis, “esaki 
no ta trata di un situacion 
generalisa.” 


Peru ta confirma 201 morto y mas di 130.000 caso di dengue na e pais 


(CNN) - Ministerio di 
Salud di Peru a confirma 
cu te ayera 201 persona a 
muri debi na e brote epi- 
demico di dengue cu prin- 
cipalmente ta afecta e 
zona nort di e pais. 


Di acuerdo cu e rapport dia- 
rio di autoridadnan sanitario, 
te ayera e casonan confirma 
pa e malesa aki cu ta transmiti 
pa picadura di sangura tabata 
na 130.826. 
Minister di Salud di Peru, 
Rosa Gutierrez, diadomingo 
ultimo a sigura cu e tasa di 
contagia di dengue a baha 
ta un 60% na 15 region debi 
na accionnan cu personal di 


salud ta bin haciendo, entre 
nan e fumigacion pa evita e 
propagacion di e muskita cu 


ta transmiti e malesa. 
E funcionario a detaya cu “di 
20 region, 15 a baha mas di 


40% na e momentonan aki. 
hopi di nan ta riba 60%, esey 
ta nifica cu e control den re- 


gionnan aki tabata di halto 
impacto y nos tin e casonan 
chikito, pero esey no ta nifica 
cu nos ta bay baha e guardia.” 
Ademas, ayera tambe autori- 
dadnan a anuncia nan ta bay 
habilita edificionan usa pa 
Villa Panamericano pa atende 
e casonan di dengue na Lima. 
Tambe a usa e structuranan 
aki como centro di atencion 
durante pandemia di Co- 
vid-19. 
Di otro banda, pleno Con- 
greso a anuncia cu otro sesion 
ta bay vota si lo admiti of no 
un mocion di interpelacion 
presenta pa varios legislado 
contra e minister di Salud pa 
maneho di dengue. 

Cuba: Merca ta restaura su embahada na La Habana despues di hopi 
aña di abandono 


(CiberCuba) – E edificio 
di e embahada di Merca 
na La Habana ta enfrenta 
desde 2022 un renobacion 
constructivo cu tin un cos- 
to di 28 miyon di dollar, 
cual a enfrenta diferente 
obstaculo 
pa 
problem- 
anan di logistica y tension 
politico contra e regimen 
Cubano. 


Despues di hopi aña di aban- 
dono e obranan di restaura- 


cion na e sede diplomatico, 
cu a cuminsa na mei di aña 
pasa, por tin un retraso di 
seis luna door di cual nan lo 
termina na maart of april di 
2024, segun un fuente di e 
Departamento di Estado, cita 
pa Reuters. 
Aña pasa ora cu e embahada 
a habri su portanan atrobe 
despues di casi cinco aña cera 
pa motibo di e asina yama 
“Sindrome de La Habana”, e 
edificio tabata den un estado 


desastroso. Incluso pidanan 
di e edificio a yega di cay for 
di pisonan di ariba, cu ta un 
peliger pa peaton. 
E gobierno di Cuba a insisti 
cu ta importante e funciona- 
mento di e embahada Meri- 
cano pa e otorgamento di visa 
na e Cubanonan, cu e meta 
di stop e migracion pa Merca. 
Sinembargo, 
inicialmente 
a tarda pa saca visa pa e tra- 
hado- y tecniconan Mericano 
cu mester a asumi e renoba- 


cion di e sede diplomatico. 
E ekipo di trabao, forma pa 
aproximadamente 12 perso- 
na, incluyendo cinco Cubano 
compaña di manera perman- 
ente pa contratistanan Meri- 


cano cu autorisacion special 
di seguridad, a cambia debi 
na obstaculonan burocratico 
y como consecuencia tin re- 
trasonan cu a tuma luga den e 
construccion. 
E avance di e obranan tambe 
ta paralisa debi na problem- 
anan cu e combustibel Cu- 
bano, pa su contenido halto 
di azufro, cu a causa daño na 
e mashinnan importa di Mer- 
ca, y e escasez di materialnan 
di construccion na Cuba. 


Venezuela: Productornan ta benta centenares di kilo di 
tomati afo pa falta di gasolin 


(ElNacional) – Productor- 
nan di Venezuela a benta 
afo centenares di kilo di 
tomati pasobra nan no por 
traslada nan pa e merca- 
donan pa motibo di e es- 
casez di gasolin na e pais, 
cu a intensifica den e ul- 
timo simannan. 


E situacion aki a sucede na e 
municipio Carache di estado 
Trujillo y asina e sucedido a 


keda registra ariba video cu a 
bira viral ariba rednan social. 
Un trahado di campo a graba 
e momento cu un truck cu 
tabata carga basket di tomati a 
para na banda di un rooi di e 
zona. Eynan, otro dos traha- 
do a benta e cosecha den awa. 
Cerca tabatin un truck tambe 
yen di tomati. 


E persona cu e documenta e 
situacion a bisa cu e prijs di 


e kilo di e producto ta hopi 
abao di e costonan di produc- 
cion y a afirma cu e no ta yega 
pa transporta e producto pa e 
Mercado Mayor de Coche, 
na Caracas. 


“Aki for di Carache, bentando 
e tomatinan afo pasobra no 
tin combustible. E cos ki ta 
dimas di barata, e no ta yega 
pa hib’e te na e mercado di 
Coche,” el a manifesta. 


Recientemente tambe a bira 
viral un video den cual un 
hoben ta denuncia cu pa mo- 
tibo di e escasez di gasolin e 
no por bende su tomatinan, y 
a mustra un gran cantidad di 
e fruta cu tabata putri. 
“E salario minimo ya no ta 
yega pa hende cumpra. Kico 
nos e agricultornan ta bay 
haci? Prome cosecha sin gas- 
olin, dos of tres siman den fila 
pa pone 40 liter, y nan no por 


pone e liter completo. Con 
nos ta bay haci? Wak e beye- 
sanan aki di tomati y hende 
no kier bay cu nan mas,” el 
aexpresa. 

Tenoch Huerta ta nenga acusacionnan di 
asalto sexual 


(TMZ) - Tenoch Huerta, 
e famoso cu a interpreta 
e papel di Namor den 
“Black Panther: Wakanda 
Forever,” ta nenga e acusa- 
cion di asalto sexual cu a 
trece dilanti den su contra 
recientemente. 


E actor cu recientemente 
a cuminsa forma parti di e 
famia di peliculanan Marvel 
a duna comentario dialuna 
despues cu el a ser acusa di 
asalta sexualmente e cantante 
Maria Elena Rios diasabra. 
Maria Elena Rios tambe a 


acusa cu e ta un “predador 
sexual.” Tenoch ta bisa cu e 
acusacion ta “falso y no tin 
base.” 


Den e declaracion cu el a 
publica riba rednan social. 
Tenoch a bisa cu e no por 
laga Rios su acusacion “sigui 
plama sin control.” El a sigui 
conta cu nan tabatin un rela- 
cion un aña atras pa algun 
luna y nan relacion “tabatin 
consentimento na tur mo- 
mento.” 


Tenoch a bisa cu e tabatin un 


relacion “amoroso, caluroso 
y cu sosten mutuo” cu Rios, 
pero ora cu nan a separa “el 
a cuminsa representa nan 
interaccionnan malo ambos 
den priva y dilanti gruponan 
di amistadnan mutuo.” 


E actor a bisa cu e tin tempo 
ta traha cu un ekipo legal pa 
proteha su reputacion y ta 
agrega “aunke mi no ta per- 
fecto di ningun manera, mi sa 
cu e acusacionnan aki simple- 
mente no ta berdad. Y mien- 
tras semper mi ta traha pa 
mehora mi mes, tambe mi tin 


cu contraresta acusacionnan 
cu ta ambos falso y ofensivo.” 


Tenoch a clausura su declara- 
cion bisando cu e ta “suma- 
mente gradici cu su famia y e 
demas personanan cu a brin- 


da sosten na mi persona y mi 
ta aprecia tur hende cu ta dis- 
puesto na mira solamente e 
berdad y hechonan y refleha 
riba esaki prome cu nan core 
yega na un conclusion cu no 
ta husto y no ta berdad.” 


Advertorial 
Renaissance Wind Creek Aruba ta anuncia inauguracion di 5 o’clock 
somewhere Par & Chill 
Margaritaville su prome 5 o’Clock Somewhere Par & Chill ta habri awor na Renaissance 
Marketplace 


Renaissance Wind Creek 
Aruba Resort, a habri e 
prome 5 o’Clock Par & 
Chill den portfolio di 
Margaritaville diabierna 
ultimo dia 9 di Juni na 
Renaissance Marketplace. 
E lugar nobo y excitante 
aki di deporte ta conta cu 
technologia avanza di we- 
ganan di sport manera golf 
den 3 “suite” mientras bo 
ta disfrutando di e menu 
amplio di 5 o’Clock Some- 
where Bar cu un variacion 
di cuminda sabroso como 
tambe di e cocktail nan fa- 
moso cu Margaritaville ya 
bon conoci. 


Bishitante di edad di 16 anja 
bai ariba por escohe for di 
11 diferente opcion di wega 


incluyendo golf, tennis, la- 
crosse, futbol, basket & base- 
ball – cu ta wordo hunga den 
un di e 3 state-of- the-art 
suite sportivo, avansa & co- 
modo di Par & Chill. Lo por 
gosa di competencia virtual 
como un solo hungado, of 


por hasi esaki hunto cu famia 
of amigo comodamente den 
un di nos 3 suite nan cu ca- 
pacidad di 8 pa 10 hungado. 


Nos ta hopi entusiasma y or- 
guyoso di por a habri e prome 
5 o’Clock Par & Chill tre- 
siendo asina un experiencia 
unico di entretenimiento di 
weganan virtual aki na Aru- 
ba pa tur nos localnan como 
tambe bishitante nan di afor, 
asina Sr.Paul Gielen, Gerente 
General di Renaissance Wind 
Creek Aruba Resort ta de- 
clara. Nos tin ya kaba un rep- 
utashon di brinda servisionan 
unico y sin igual cu no ta dis- 
ponible na ningun otro parti 
na Aruba, y habriendo asina e 
prome luga di entretimiento 
virtual di sport & golf ta un 
momento di orguyo pa nos 
equipo completo 


5 o’Clock Par & Chill tambe 
lo ofrese un variedad di sabor 


riba nos menu manera, burg- 
ers, wings, snack platters & 
light bites como tambe algun 
desserts, y pa refresca tur nos 
bishitante nan no por keda 
afor e cocktials como tambe 
otro bebidanan popular di 
Margaritaville manera “boat 
drinks”, margarita, frozen 
cocktails y un variashon di 
bebidanan sin alcohol. 


Sea bo ta un deportista of un 
aspirante nobo den un di e 
diferente weganan, 5 o’Clock 
Par & Chill lo ta e lugar per- 
fecto pa forma un grupo y 
pasa un rato agradabel. Un 
lugar ideal pa celebra dia di 
tata hunto cu famia, laga papi 
demostra su talento deporti- 
vo. 
Lo tin diferente packete nan 
disponibel pa hora como 
tambe pa fiesta of evento nan 
priva 
Tarifa pa ora ta cuminsa di 
$30, depende di e cantidad 


di persona di e grupo, como 
tambe den prijs pa oranan ad- 
ditional y oferta di cuminda 
& bebida. 


Pa 
mas 
informashon, 
bishita nos Instagram page 
@5oclockparandchill of e- 
mail nos na Chosingloy@5o 
clocksomewherearuba.com. 

Biblioteca Nacional, UNOCA y ANA a lansa un portal digital nobo pa 
archivonan di nos herencia 


Archivonan ta constitui di 
memoria di nacion- y so- 
ciedadnan ta conforma e 
identidad y e pilar di e so- 
ciedad pa loke ta concerni 
informacion. Na momen- 
to cu ta pone prueba di 
acontecimento y di decisi- 
onnan cu a tuma luga, ar- 
chivonan ta apoya e parti 
administrativo, mientras 
na mesun momento na ta 
e base di e derecho di in- 
dividuonan, di organisa- 
cionnan y estadonan. 
Garantisando e derecho di 
e ciudadanonan pa yega na 
informacion oficial y cono- 
cemento di su historia, ar- 
chivonan ta fundamental pa 
e identidad, e democracia, 
y responsabilisacion y bon 
gobernacion. 
Como 
reconocimento 
di 
e balornan fundamental di 
archivonan, e Conseho In- 
ternacional di Archivonan 
(ICA) ta dedica na promo- 
cion e uso eficiente y eficaz di 
documentonan, archivo y da- 
tonan, den cualkier formato 
y e preservacion di tal como 
patrimonio cultural y di evi- 
dencia di humanidad, a traves 


di cooperacion internacional, 
intercambio di experienci- 
anan profesional, investiga- 
cion y igualmente e maneho 
y organisacion di archivonan 
y institucionnan riba e tereno 
aki. 
E aña aki ICA celebrando 
su di 75 aña di existencia, ta 
pone atencion riba e trabou 
di archivonan y e importan- 
cia di documentacion y ar- 
chivonan. Atencion special- 
mente ta bay riba e trabou di 
conservacion di documento, 
maneho y desiminacion di 
informacion. Esaki particu- 
larmente mira for di e aspecto 
di e cambionan cu ta tuman- 
do luga riba e nivel di tecno- 
logia y cu ta haci cu incluso e 
trabou den mundo di archi- 
vonan lo bay ta conoce cam- 
bio. Mescos cu otro institu- 
tonan riba e tereno cultural, 
rond mundo, ta conociendo 
cambionan, archivonan tam- 
be ta cambiando nan manera 
di traha y presenta nan mes 
na e comunidad. Sociedad- 
nan rond mundo ta cambi- 
ando nan bista y asina tambe 
archivo y otro instancianan 
di herencia cultural historico 


ta pasando den cambionan. 
Asina nos por menciona p.e. 
cu nos sociedadnan ta movi- 
endo for di un punto di sal- 
ida colonial of Eurocentrico, 
pa uno cu mas ta permiti pa 
expresa nan mes con cos ta 
hinca den otro. Hopi organi- 
sacionnan consecuentemente 
ta dirigi nan mes pa mustra 
e diversidad di cultura y ori- 
gen di nan ciudadanonan, 
incluyendo esnan cu ta mar- 
ginalisa, discrimina of negli- 
sha. Pa avansa den e tarea aki, 
institucionnan 
archivistico, 
manera otro organisacion 
den e sector di herencia cul- 
tural, ta explorando manera 
y strategianan con pa ahusta 
nan maneho, cu ta impacta e 
profesion na nivel tecnico y 
tambe teoretico. 
Na Aruba tambe esaki ta e 
caso, mirando e impacto cu 
COVID tabata tin. Asina 3 
organisacion, 
esta 
Biblio- 
teca Nacional, UNOCA y 
ANA a cera cabes y lansa un 
portal nobo, den forma ino- 
ficial, unda cu nos herencia 
cultural ta accesibel digital- 
mente. Despues cu tanto 
Museo Arquelogico y Fondo 


di Monumento a join fin di 
aña pasa, na e momentonan 
aki e ya tin 11 partner den 
loke no ta yama Coleccion 
Aruba (coleccion.aw). E por- 
tal aki ta permiti e usuario for 
di confortabelilidad di su cas 
busca den e coleccion di tur e 
11 instancianan. Di e manera 
aki tambe Aruba ta moviendo 
hunto cu e cambionan y es 
mas como un pionero den 
Caribe. Mester menciona 
tambe otro partnernan stra- 
tegico banda di e 11, mane- 
ra Fundacion Amigonan di 
Archivo, Representacion di 
Hulanda na Aruba, Fondo 


Mondriaan di Hulanda, Prins 
Bernhard Cultuurfonds Ca- 
ribe, SETAR y Internet Ar- 
chive (archive.org), cu ta haci 
realisacion di esaki posibel. 
Archivo Nacional sigur riba 
e dia aki kier a manda un fe- 
licitacion na tur esnan cu ta 
trahando den e ramo aki, esta 
esun di specialista di infor- 
macion. Danki pa boso tra- 
bou noble aki, tanto den sec- 
tor di gobierno pero tambe 
den sector priva. Un pabien y 
danki special ta bay tambe na 
tur esnan cu ta traha na ANA. 


Prome Minister ta felicita parlamento hubenil cu nan 20 aniversario 


“Mi ta kere den e grupo aki y den e preparacion cu nan tin pa nos hobennan” 


Diasabra anochi na Fort 
Zoutman, a tuma luga e 
celebracion di e di 20 ani- 
versario di Parlamento 
Hubenil. Prome Minister 
Evelyn Wever-Croes ta- 
bata tin e honor di ta pre- 
sente, na unda el a felicita 
y gradicinan pa cu e logro 
aki. 


Prome Minister a indica di 
ta orguyoso di e trabou cu 
Parlamento Hubenil ta bin ta 
eherciendo p’e ultimo añan- 
an, na unda ta prepara nos 
hobennan di 12 pa 23 aña, no 
solamente pa nan por bira un 
Parlamentario of Minister, 
sino pa nan ta bon prepara 
y bon representa pa cualkier 
oportunidad laboral of per- 
sonal den futuro. 


Mirando e trabou grandi cu 
Parlamento Hubenil a haci 
den e ultimo 20 añanan, y e 
interes di e hobennan pa cu 
cierto temanan manera me- 
dio ambiente, enseñansa y 
social, Prome Minister a bin 
cu e inciativa di invita Par- 
lamento Hubenil pa bira un 
stakeholder hubenil oficial 
di Gobierno. E iniciativa aki, 
ta duna e hobennan aki e 


oportunidad pa presenta nan 
puntonan dilanti na mesa di 
Gobierno, riba temanan cu 
nan ta sinti ta toca na nan. 
Mesun importancia cu Gobi- 
erno ta duna na e puntonan 
di stakeholdersnan manera 
ATIA, AHATA y Camara di 
Comercio, lo duna tambe na 
Parlamento Hubenil. 
“E ta importante pa nos como 


gobernante scucha nan pun- 
tonan, mirando cu e trabou 
cu nos ta eherce awor, ta den 
preparacion pa nan tuma over 
den futuro. Mi ta kere den e 
grupo aki y den e preparacion 
cu nan tin pa nos hobennan. 
Mi ta felicita nan pa e bon 
trabou y desea nan hopi exito 
den future,” Prome Minister 
a expresa. 

Skirbi pa Hareld Faro: 
“STRAÑO CON HENDE TA LUBIDA ASINA LIHE” 
Esaki ta djis pa refresca memoria! 


Algun dia pasa Sra. Ger- 
lien Croes cu a tuma su 
retiro for di partido AVP 
despues di ta miembro pa 
hopi aña, a vota consci- 
entemente pa AVP, cu ta- 
bata riba lista pa seis aña 
y den Parlamento pa dos 
aña, a haci algun declara- 
cion remarcabel tocante 
di su ex-partido. Entre 
otro el a laga sa cu AVP 
a 
ehecuta 
proyectonan 
grandi so y no a dedica 
mucho atencion na e ser 
humano. Cu otro palabra 
AVP no lo tabata tin e ser 
humano central den su 
maneho. E “critica” aki di 
un politico cu kier con- 
centra riba “contenido” 
ta parce hopi e critica di 
MEP cu “hende no por 
come klinkers”, mientras 
cu henter pueblo ta dis- 
fruta cu satisfaccion di e 
inversionnan. Tanto pa 
Sra. Gerlien Croes como 
pa mi ex-partido MEP (cu 
awor ta haci tur esfuerso 
pa pone “klinkers” unda 
cu por), mi kier corda nan 
di djis algun area di mane- 
ho di e partido berde cu no 
ta laga duda ta pa ken nan 
a ehecuta e maneho aki 
y ken AVP tabata tin den 
mente ora a haci esaki. 
INFRASTRUCTURA 
TA 
PA KEN 
Ora Sra. Gerlien y MEP 
critica cu AVP a ehecuta 
proyectonan di infrastructura 
grandi so, ta surgi e pregunta 
ta pa ken a traha un hospital 
practicamente nobo? No ta 


pa hende cu mester di cuido 
medico manera ami y boso, 
boso mayornan y boso yi- 
unan? Ta pa ken a drecha e 
barionan completo cu acera 
di “klinkers”, gazebo, banki, 
luz y matanan manera na 
Yara, Pos Chikito, Yuwana 
Morto y otronan? No ta pa 
e hendenan cu ta biba den e 
barionan rond di nos pais? 
Ta pa ken a drecha 60 scol cu 
MEP a laga den decadencia 
completo? No ta pa nos yi- 
unan, yiunan di boso ruman- 
nan y bisiñanan? Ora a traha 
e waf nobo, e Green Corridor 
y Watty Vos Boulevard, no ta 
pa hende manera ami y Abo 
core riba dje pa evita aglom- 
eracion y tardansa? Pa nos 
por yega trabou mas lihe y 
yega cas bek mas tempran pa 
nos por pasa tempo cu e hen- 
denan cu mas nos ta stima? 
Si ta exigi pa hende ta central 
den tur cos cu gobierno haci, 
ata aki algun ehempel cla y 
tangibel di esaki. 
FORSA 
DI 
COMPRA, 
PENSIOEN 
Y 
OPOR- 
TUNIDAD 
Ata aki ta e parti cu ami mes 
a gusta mas di e maneho di 
AVP durante di ocho aña y 
cu mescos cu hopi otro hen- 
de a cambia y vota pa AVP y 
lo bolbe vota pa AVP. Nan 
a drecha e dos fondonan di 
pensioen cu tabata den prob- 
lemanan grandi pa falta di 
atencion y inversion y mes- 
ter a tuma decisionnan dificil 
pa sigura tur pensionado nan 
pensioen pa resto di nan bida. 
Y aunke ami tambe mester 


traha algun aña mas pa yega 
mi pensioen, mi ta trankil y 
sigur awor cu mi ta bay sigui 
haya mi pensioen te dia mi 
muri. AVP a introduci e pen- 
sioen general pa tur trahado 
den sector priva cu den fu- 
turo ora e fondo madura, lo 
sigura e trahado un di dos 
pensioen banda di e pensioen 
di behes di SVB. A caso esey 
no tabata pa nos hendenan cu 
bay cu pension? Pero esey no 
ta tur. Bo ta corda cu a bolbe 
duna trahadonan di gobierno 
e “indexering” cu MEP a ne- 
nga pa 7 aña, hunto cu e voor- 
jaarspremie, “back to school” 
prima y e “bashi premie”. A 
caso e trahadonan di gobi- 
erno aki no ta hende? Pero 
tin mas! Bo ta corda con AVP 
cu Mike Eman na cabez a au- 
menta y introduci y despues 
aumenta e schoolgeld pa 
muchanan di scol, e asisten- 
cia financiero pa mamanan 
soltera y e “reparatietoeslag” 
pa trahadonan den sector pri- 
va y pa pensionadonan? Tur 
esaki tabata formanan pa di- 
rectamente mehora e forsa di 
compra pa masha hopi hende 
na Aruba! Wak e potret banda 
di e texto aki pa Bo wak kico 
den e aña 2016 so caba a haci 
pa mehora e forsa di compra 
di casi henter Aruba. 


MANEGO INTEGRAL 
E realidad ta cu AVP du- 
rante di ocho aña a ehecuta 
asina hopi “proyecto” riba 
asina hopi tereno, cu mes- 
ter busca bon pa haya algun 
proyecto cu nan no a caba of 


Diamars dia 6 di juni 2023, 
Sr. Reynaldo Maduro y 
ex-maestro local Mario 
van der Biezen a deleita 
e grandinan na Centro 
Kibrahacha cu un presen- 
tacion maraviyoso. Rey- 
naldo Maduro awor ta na 
bishita na nos isla. El a 
nace den famia Maduro- 
Kelly di Cas Paloma. E ta 
biba y a biba mayoria di 
su bida na Hulanda cu su 
casa y 4 yiu muhe. Durante 
tempo, el a domina e arte 
di toca guitara. Pancho, 
tata di Reynaldo Maduro, 
tambe tabata un cantante 
y tocado di guitara. 


Mario, un ex-maestro kende 
ta gosando di su pension, ta 
naci y a crece na Playa den un 


famia grandi cu tambe ta gus- 
ta toca musica y baila. Mario 
ta un ex-bailarin di e grupo di 
baile masiduri. E ta un mae- 
stro den toca tambu. 


Despues di un almuerzo di 
diadomingo cu famia, nan a 
uni forsa y a deleita e grandi- 
nan na Centro Kibrahacha y 
Cas di Mi Chepa, diabierna 
dia 9 di juni 2023. Pa nan dos, 


esaki ta duna nan hopi placer, 
pasobra musica ta nan pasion 
y ta trece nan pas y goso pa 
mira e grandinan cantando 
cu nan y haciendo nan peti- 
cionnan. 


Reynaldo lo bay back Hu- 
landa pronto, pasobra su 
biahe di bishita ta yegando 
na su fin. Seguramente, el lo 
bolbe na Aruba pa mas tempo 
cu famia y pa relaha. Si bo ta 
interesa pa traha hunto of bo 
kier tin un atardi di cantica 
agradabel cu canticanan cri- 
oyo of otro musica dibertido, 
sinti bo liber pa tuma contac- 
to cu nan. 


Mario y Reynaldo a presenta 
nan show boluntariamente. 
Nan presentacion ta nan 
manera di mantene bibo e 
cultura Arubiano y di honra 
nos grandinan cu recuer- 
donan di canticanan di nan 
infancia. 


Mario y Reynaldo: dos musico cu a deleita e grandinan di Cas di Mi 
Chepa y Centro Kibrahacha 


cu no a yega na ehecucion 
ainda. Pero si wak e variedad 
di proyecto, riba asina tanto 
tereno y tur den coordina- 
cion cu otro, mester conclui 
cu e maneho di AVP tabata 
hopi progresivo, basa riba e 
realidad den nos pais y inte- 
gral. Den proyectonan di in- 
frastructura den Caya Grandi 
y den scolnan, a tene cuenta 
cu accesibilidad di hendenan 
cu un of otro forma di handi- 
cap, pa asina yuda nan ta 
mas integra y activo den co- 


munidad! Den ehecucion di 
proyectonan grandi y chikito 
manera e construccion di e 
MFAnan, a usa arkitectonan 
Arubiano y contratistanan lo- 
cal. Ora a construi of renoba 
edificionan, manera scolnan, 
a tene cuenta cu uzo di en- 
ergia renobabel cu nos tin na 
abundancia na Aruba. Awe e 
unico pregunta cu Pueblo ta 
haci di e maneho di gobierno 
di MEP-POR-RED y MEP- 
RAIZ ta, “UNDA E PLACA 
A BAY”? 

Candela intencional na un apartamento 
na Tanki Leendert, ta sospecha ta ken a 
haci esaki! 


Diasabra mainta a drenta 
informe di cu tin un apar- 
tamento na candela, me- 
sora a dirigi tanto polis 
como bombero na e sitio. 


Na yegada di e patruya a bin 
haya bomberonan na e sitio 


caba y tur cos ta indica cu aki 
ta trata di un candela inten- 
cional na e forma con a pone 
e candela na e porta dilanti y 
esaki a bay afecta full e parti 
paden y dilanti di e aparta- 
mento. A pidi presencia di 
recherche como tambe e in- 


vestigadonan tecnico y foren- 
sico pa asina inicia cu e inves- 
tigacion. Tin un sospechoso 
na bista caba y recherche lo 
bay pidi un orden di buskeda 
y detencion p’e den e dianan 
aki. 


Chauffeur tumando birada cu velocidad 
halto a dal den banda riba trafico contrario 
bay otro banda bek y bolter 


Diasabra mainta a drenta 
informe di un accidente 
unda cu un auto lo a bolt- 
er na Gasparito, mesora a 
dirigi un patruya na e si- 
tio. 


Na yegada di e patruya a bin 
compronde cu aki ta trata di 
un accidente unda cu e chauf- 
feur di un Hyundai Getz bay- 
endo zuid cu velocidad halto 
a tuma e birada mucho gran- 


di bay dal den banda di un 
Ford di direccion contrario, 
perde control y bolter. Afor- 
tunadamente ningun hende a 
resulta herida. 


Ladron di auto cu auto horta a dal un otro auto y despues bolbe 
accidenta cu esaki lagando e na werki kibra 


Diasabra merdia a drenta 
informe di un ladronicia di 
auto na Driemasterstraat. 
Un rato despues a drenta 
un otro informe di cu un 
auto a dal un otro auto 
y e vehiculo cu a dal e ta 
subiendo E.J. “Watty” Vos 
blvd. na e rotonde Ponton 
bayendo pariba. Despues 
di esey a drenta informe di 
cu un auto accidenta riba 
E.J. “Watty” Vos blvd. pa- 
bao di e rotonde banda di 
Acero na Tanki leendert, 
mesora a dirigi patruyan- 
an na Driemasterstraat y 
na Tanki Leendert. 


Na yegada di e patruya na 


Driemasterstraat un dama 
ta conta polis cu el a yega 
na e supermercado eynan na 
Driemasterstraat y a baha bay 
paden entretanto un persona 
a subi e auto di e dama y a 


core bay cu esaki. E otro pa- 
truya na su yegada na Tanki 
Leendert a bin ripara cu aki ta 
trata di un Mitsubishi Lancer 
cual ta cuadra cu e auto cu a 
ser horta for di Driemaster- 


straat. Na e sitio tin un tes- 
tigo a bisa cu e Lancer ey a dal 
e den banda y a sigui core. El 
a bay tras di e auto y sigui’e 
na un distancia y despues el 
a mira e auto ey dal e median 
subi riba dje, dal un palo di 
luz kibra pasa bay pa e otro 
banda di caminda subi acera 


kedando na werki banda di 
caminda. E testigo a mira e 
chauffeur core sali bay na pia 
lagando e auto destrosa atras. 
Polis a haya e descripcion di 
e chauffeur cu a core y polis- 
nan a busca den e area pero 
no a logra haya e sospechoso. 


Motociclista cu a bay cu scooter di su amigo sin permiso y a accidenta cu 
esaki na Sero Patrishi 


Diasabra mainta a drenta 
informe di un accidente 
cu hende herida na Sero 
Patrishi, mesora a dirigi 
tanto polis como ambu- 
lance na e sitio. 


Na yegada di e patruya a bin 
compronde cu aki ta trata di 
un accidente entre un moto- 
ciclista y un minivan. E mo- 
tociclista a bay cu scooter di 
su amigo sin permiso y no a 
regula su velocidad ni a man- 
tene distancia y el a bay dal 
tras di e minivan y a dal abao 
heridando su mes. Na yegada 
di e ambulance nan a atende 
e victima y a transporte pa 
hospital. 


ciencia/tecnologia 

Advertorial 
Aeropuerto di Aruba a atende Connect New World 2023 
Prome conferencia di “air service network”regional 


Recientemente e team di 
Aviation Business Devel- 
opment di Aruba Airport 
Authority N.V. (AAA) a 
atende e prome confer- 
encia di Connect New 
World, cu a tuma luga na 
Santo Domingo, Repub- 
lica Dominicana. E con- 
ferencia a dura tres dia y 
tabata dedica specifica- 
mente na desaroyo di ruta 
di y pa the Americas y Ca- 
ribe. 


Barbara Brown, Chief Rev- 
enue Development & Com- 
munications Officer di AAA 
y Jo-Anne Meaux-Arends, 
Aviation 
Business 
Devel- 
opment Executive di AAA, 
representando 
Aeropuerto 
di Aruba, a uni na diferente 
aerolinea y aeropuerto como 
tambe varios ehecutivo en- 
carga pa tuma desicion den 
area di aviacion y turismo cu 
e meta pa conecta y impulsa 
e futuro di aviacion den e re- 
gion specifico aki. 


Afitrionnan di e conferencia 
tabata Ministerio di Turismo 
di Santo Domingo, Vinci Air- 
port y e aeropuerto di Santo 
Domingo hunto cu diferente 
sponsor y colaborador di e 
evento. Aeropuerto di Aruba 
tabata un di e socionan di e 
evento inaugural di Connect 
New World den e region. 
Connect New World a duna 
AAA e oportunidad pa reuni 
cu varios socio den e indu- 
stria cu ta apoya e actividad- 
nan di desaroyo comercial 
di aviacion na Aeropuerto 
Internacional Reina Beatrix. 
Ademas, e conferencia a trece 


oportunidad pa crea contacto 
nobo y desaroya esunnan ex- 
istente. 


“A realisa mas di 15 reunion 
cu 
aeropuerto, 
aerolinea, 
proveedor den e industria y 
compania di FBO charter. 
E reunionnan aki a presenta 
diferente oportunidad nobo 
y punto di bista dentro di e 
industria den region y loke ta 
mas importante, pa yuda pro- 
move e relacionnan existente 
cu e aerolineanan cu nos ta 
asocia na dje y proyecta de- 
mas relacion nobo dentro di 
e industria di aviacion”, asina 
Jo-Anne Meaux-Arends a 
duna di conoce. 


“Durante e evento a cristalisa 
un long-pursued route cu lo 
duna resultado den un ruta 
nobo pa e airlift di y pa Aruba. 
Lo anuncia esaki fin di e aña 
aki. Algun otro socio nobo di 
aerolinea a comparti nan vi- 
sion strategico pa futuro cu ta 
inclui posibel operacion di y 
pa Aruba na aña 2024 y 2025. 
E partnernan existente tambe 
a comparti e frecuencianan 
adicional cu lo inclui den e 
temporada di winter 2023- 


2024 y mas”, asina Meaux- 
Arends a finalisa bisando. 


“Cu un tamaño considerabel 
y su enfoke regional, Connect 
New World a demostra di ta 
pas perfecto cu Aeropuerto 
di Aruba, caminda e rela- 
cionnan entre e aerolineanan 
y e socionan di e industria 
por sigui den un ambiente 
intimo y relaha. E reunion- 
nan cu e teamnan adecua di 
e aerolineanan y e socionan 
den e industria a duna inicio 
na conexion nobo y a duna 
un empuhe na e conexion- 
nan actual di AAA. Ademas, 
e evento tabata un oportuni- 
dad perfecto pa un isla insular 
den Caribe, manera Republi- 
ca Dominicana, pa exhibi su 
mes dentro di e region como 
un destino turistico”, asina 
Barbara Brown a comenta. 


Durante e conferencia, a 
tene diferente presentacion 
di e oradornan como tam- 
be panel di discusion cu e 
lidernan den e industria y a 
brinda diferente air service 
development master classes. 
E temanan di e industria cu 
a discuti tabata relaciona cu 


e temanan manera oportuni- 
dad pa low-cost carriers den 
“the Americas”, conectividad 
regional y con pa garantisa un 
turismo sostenibel. 
Connect New World lo bira 
e conferencia di desasaroyo 
di servicio aereo di mas nobo, 
dedica specialmente na e re- 
gion Caribe y Latino Amer- 
ica. Aeropuerto di Aruba ta 
orguyoso di por a forma parti 


di e conferencia inaugural 
organisa na Republica Do- 
minicana como un socio di 
e evento. AAA ta spera di por 
asisti na mas di e conferenci- 
anan aki den futuro. 
Tocante AUA Airport 
AUA Airport ta un di e aero- 
puertonan mas ocupa den 
region Caribe cu mas di 22 
diferente aerolinea operando 
pa Aruba contribuyendo na 
mas cu 2.5 miyon pasahero 
pa aña y cu buelonan pa 22 
diferente ciudad 34 diferente 
destinacion directo rond di 
mundo. Di e mercadonan u 
AUA Airport ta sirbi 79% ta 
for di Merca y Canada, 12% 


for di Latino America, 5% for 
di Europa y 4% for di Antia 
Hulandes te cu april 2023. 


AUA Airport ta reconoce cu 
esaki ta danki na e econo- 
mia stabiel, clima politico, 
hospitalidad, populacion di- 
versifica y siguridad general 
di nos isla. AUA airport su 
aspirashon ta pa bira un di e 
airportnan den region Latino 


Americano & Caribense mas 
Sostenibel, Sigur y A prueba 
di Futuro, brindando un luga 
di trabou confiabel, facilidad- 
nan di airport moderno y un 
servicio excellente cu ta re- 
fleha hospitalidad Arubiano, 
contribuyendo na un futuro 
prospero pa Aruba. 


Conoce mas di loke ta pas- 
ando na AUA Airport y dor 
di bishita www.airportaruba. 
com y connecta cu AUA 
airport 
riba 
Twitter.com/ 
Aruba_Airport, 
Facebook. 
com/ArubaAirport, 
Insta- 
gram.com/arubaairport/ and 
Linkedin.com/ArubaAirport. 


Amsterdam kier yuda hende kita video di incidente violento online 


(NLTimes) - Un sistema 
pa reporta contenido vio- 
lento cu ser mira online 
mester ser crea na Amster- 
dam pa sigura cu por kita 
e contenido lo mas lihe 
posibel. Partido politico 
PvdA, actualmente parti 
di e coalicion na Amster- 
dam, a entrega un mocion 
unda cu ta haci peticion 
na e ciudad pa establece 
e punto aki di reportahe. 
Conseho di e ciudad a 
adopta e mocion riba dia- 
huebs. 


Segun 
Amsterdam 
PvdA, 
rednan social ta cada biaha 
contribui mas na e insigu- 
ridad di personanan hoben 
tanto online y offline. Esaki 


ta parcialmente causa pa e 
plamamento di contenido 
extremadamente violento cu 
por enkontra online. 


“Companianan di rednan so- 
cial tin tempo caba sin tuma 
nan responsabilidad. Esaki ta 
simplemente un modelo pa 
genera ganashi. E idea cu in- 


ternet ta inocente y cu como 
gobierno mester restringi bo 
accionnan no ta un opcion 
mas pa loke ta concerni mi 
partido,” miembro di Con- 
seho Fatihya Abdi a declara. 


Investigacion ehecuta pa e 
ciudad y otro observacionnan 
a indica cu e conflictonan 


prome cu violencia di arma 
di candela ta cuminsa online. 
“Bo ta mira un patron cum- 
insa. Crimennan violento a 
cuminsa yega online. Como 
consecuencia di esaki, un re- 
accion ta surgi tanto emocio- 
nalmente como fisicamente 
den personanan cu mira e 
contenido cu hopi biaha ta 


hoben. Hopi biaha esaki ta 
pasa sin cu mayornan, scol- 
nan y otro personanan sa di 
esaki. Y den e realidad online 
aki, nos hubentud ta crece cu 
e normalisacion di violencia,” 
Abdi a declara. 


E punto di reporta mester 
ricibi un status di confiansa 
di mesun manera cu Online 
Child Abuse Expertise Of- 
fice (EOKM) por ehempel. 
Peticion pa retira contenido 
for di e puntonan cu status 
di confiansa ta ricibi trato di 
prioridad for di rednan social. 


Adbi a agrega cu e ta spera cu 
esaki por preveni cu e tipo di 
videonan aki ta bira viral. 

Un anochi magico a culmina cu un donacion di $60,000 
Wind Creek Aruba dunando back na comunidad cu nan di cinco edicion 
di ‘Long Table’ Aruba 


Long Table Aruba, un 
evento culinario caritati- 
vo presenta door di Wind 
Creek Aruba un biaha 
mas a surpasa tur expecta- 
tiva celebrando e di cinco 
edicion diadomingo ul- 
timo. E unico cena balora 
na $50.000 pa Aruba, Long 
Table a presenta un cena 
completamente na blanco 
na 1000 persona y anuncia 
6 ganador e aña aki 


E aña aki mas cu 40 organi- 
sacion local cu ta representa 
sea cuido di bestia, servicio- 
nan di cuido humano, salud, 
humanidad & arte, educacion 
& hubentud a inscribi pa 
participa na e e video con- 
test organisacion a entrega 
$10.000 na cada un na 5 or- 
ganisacionnan (un for di cada 
categoria). Pueblo di Aruba a 
vota pa nan video faborito. 


“E mision di Wind Creek ta, 
pa ta presente y envolvi den 
e comunidad cu nos ta biba 
y opera aden”, asina Sr. Paul 
Gielen, General Manager di 
Wind Creek Aruba a declara. 
“E evento aki ta un celebra- 
cion di nos proposito y e aña 
aki Long Table Aruba a sur- 
pasa tur expectativa. Mi no 
por ta mas orguyoso di tur 
loke nos a logra awe nochi 
y con nos comunidad a bin 
hunto pa sostene nos instan- 
cianan caritativo.” 
Wind Creek Aruba ta suma- 
mente orguyoso di reconoce 
e organisacionnan local cu 
constantemente ta haci un 
esfuerso pa mehora nos isla”, 
asina a bisa Sr. Paul Gielen, 
Gerente General di Wind 
Creek Aruba. “E evento aki 
a duna nos un oportunidad 
pa no solamente disfruta di 
un anochi memorabel, pero 
tambe pa bisa danki na tur 
lidernan di e organisacion 
comunitario cu ta duna nan 
tempo y esfuerso pa sostene 
nos comunidad di Aruba tur 
dia 


E ganadornan di e concurso 
di video di Long Table Aruba 
2023 ta esun siguiente: 


Categoria di Cuido di Bestia 
- Stichting Turtugaruba 
Categoria 
Servicionan 
di 
Cuido - Stichting Micky’s 
Foundation Aruba 
Categoria Salud - Grupo Cu- 
rason Jong Paradera 
Categoria 
Humanidad 
& 
Arte - Creative Arts Aruba 
Stichting 


Categoria 
Educacion 
di 
Hubentud - SC United 


Den e celebracion di e seis 
aña di aniversario di e ad- 
kisicion di Renaissance Aru- 
ba, Wind Creek Hospitality 
tambe a otorga $10,000 na e 
seis organisacion, Brighter 
Future Academy Foundation, 
cu a ricibi e siguiente canti- 
dad mas halto di votonan den 
tur categoria 


Desde e prome dia di Wind 
Creek na Aruba na aña 2017, 
a yuda den temponan dificil, 
esaki ta un di e pilarnan di 
e operacion di Wind Creek 
Aruba su propiedadnan. Te 
cu awe. Wind Creek Aruba a 
logra recauda mas di $225.000 
a traves di nan eventonan lo- 
cal manera Long Table Aruba 
& Winter wonderland y lo 
sigui brinda e hospitalidad & 
donacion na organisacionnan 
cu ta den necesidad. 


Sr. Gielen ta splica cu nan 
tin suerte di tin un team na 
Wind Creek Aruba cu ta 
dedica di uni forsa pa por 
produci un evento excepcio- 
nal cu ta honra nos comu- 
nidad local na Aruba. Nos 
ta spera di a laga un impacto 
positivo na tur persona cu a 
atende e evento como tambe 
na tur nos patrocinadonan cu 
semper tawata porta habri pa 
contribui cu nos evento pa di 


cinco aña caba. Masha danki 
di curason! 


Masha Danki! 
Pa loke ta e ‘Long Table’, 
Wind Creek Hospitality a 
ricibi cooperacion pa cera e 
caminda ya caba for di 12’or 
di merdia pa realisa e setup 
di e mesa largo cubriendo 
un parti di L.G. Smith Bou- 
levard. Alrededor di 11’or 
di anochi a habri e caminda 
bek pa publico. Parti musical 
tabata den man di Duro En- 
tertianment y DJ Mike Oli- 
va. E anochi a keda conduci 
dor di Erin Croes di Magic 
FM. Un evento manera 


‘Long Table’ Aruba, no por 
tabata posibel sin algun pa- 
trocinador cu tambe tabata 
dispuesto pa un biaha mas 
duna nan aporte na e bunita 
proyecto aki. Wind Creek 
Hospitality conhuntamente 
cu Renaissance Wind Creek 
Aruba Resort ta gradici su 
staf y personal, tur e instancia 
nan cu a participa na e com- 
petencia di video nos main 
sponsor Caribbean Overseas, 
Tropical Bottling Company, 
Divino Aruba, Elite Pro- 
ductions, Arion Wine Com- 
pany, Epress Events & Party 
Rentals & Bix Brandimports 
NV como tambe Andmar 


manpower, Al Jazar, Aruba 
Laundry, Aruba Trading Co, 
Bright Bakery, Bersah, Bee 
haven, Bite! Communica- 
tions, Compra, CBS, Carex, 
Caribbean Bakery, Duro En- 
tertianment, EcoTech, Flora 
Market, Frasa, Great Wall 
Fireworks, 
High 
Perfor- 
mance, Interpan, Live Music 
Aruba, Ling & Sons, Mercal, 
Nani Pan, New York Laun- 
dry, Pricemart, Paleis Hindu, 
& Terra escapes cu a duna 
nan aporte na e magno even- 
to. Pa mas foto por bishita 
Long Table Aruba su pagina 
di Facebook www.facebook. 
com/LongTableAruba. 

Maestronan di scol den AVP: 
“Ceramento di John Wesley College ta un advertencia pa tur scol” 
Para hunto pa bon maneho di enseñansa 


Den e discusion riba ce- 
ramento di John Wesley 
College tin algun punto di 
maneho di scol cu mester 
tene cuenta cune tur rond 
di Aruba. Pasobra si tin un 
cos cu ta sigur: John Wes- 
ley College no lo ta e unico 
scol cu lo por bay wordo 
confronta cu ceramento, 
a menos cu bin un cambio 
di gobierno y un maneho 
cu tin como unico meta 
pa percura pa awor y den 
futuro tur mucha y hoben 
tin acceso sigur na ense- 
ñansa di calidad! Ban tene 
esaki como meta semper! 


Realidad 
E cantidad di alumno cu ta 
bay scol ta subi y baha. Den 
caso di John Wesley College 
ta menciona e reduccion di 
e cantidad di alumno como 
unico motibo pakico ta cera 
e scol. E realidad ta cu no ta 
na John Wesley College so e 
cantidad di alumno a baha. 
Tin mas scol rond di Aruba 
caminda e cantidad di alum- 
no a baha. Tin scolnan basico 
cu a cera un of mas klas di e 
scol. Di e seis klasnan di 1 te 
cu 6, a cera por ehempel e klas 
number 3 of 4 pasobra no tin 
suficiente alumno. Esaki por 
ta un motibo pa un mayor cu 


tin yiu den klas 2 pa pensa cu 
lo ta miho pa busca un otro 
scol cu tin tur seis klas, pa no 
tin cu cambia e mucha di un 
scol pa otro despues. Si e de- 
saroyo aki sigui y si sigui usa 
e cantidad di alumno como 
unico motibo pa cera un scol, 
anto pronto mas scol lo cera y 
mas maestro di scol lo mester 
busca otro trabou. 


Schoolgeld 
Nos sa cu e reduccion den 
cantidad di mucha cu ta in- 
scribi na scol no ta para riba 
su mes. Nos sa cu e costo di 
manda un mucha scol a bira 
hopi halto y cu hopi mayor 
tin cu casi haci magia pa paga 
tur e gastonan. E aumento di 
e placa pa admision na scol 
(“schoolgeld”) ta un di e cos- 
tonan cu a y ta sigui subi hopi. 
Si a cuminsa cu cobra may- 
ornan 50 y 75 florin pa cada 
mucha wordo inscribi na un 
scol, awor ta cobra 300 y 350 
florin pa mucha na scolnan 
basico. Y entre 350 y 750 na 
scolnan secundario. Pa scol- 
nan secundario profesional 
(EPB y EPI) e placa pa in- 
scripcion a pasa 1000 florin! 
Anto esey ta scolnan publico 
cu ta cay directamente bou di 
responsabilidad di gobierno. 
Colegio Arubano (HAVO 


y VWO) te awor ta parce 
di ta esun cu ta cobra mas 
hopi:1800 florin pa inscrip- 
cion. Y ainda tin cu paga pa 
uniform, transporte, cumin- 
da, cuido na cas y tin hopi bi- 
aha pa guia di e mucha den su 
estudio. (“Huiswerk begelei- 
ding”). Ta mas cu logico cu si 
un mayor por haya un scol cu 
ta cobra menos, e ta scoge pa 
manda su yiunan na e scol ey. 
Anto eynan ta surgi un sorto 
di “competencia” entre scol- 
nan pa haya alumno. No a 
base di calidad di enseñansa 
of programa mas atractivo 
of miho guia. Scolnan ta bay 
“competi” riba e costo di in- 
scripcion! Sin duda e costo di 
bay scol tin influencia den ce- 
ramento di John Wesley Col- 
lege cu ya tabata cobra 350. 


Maneho di enseñansa 
Nos ta biba den un pais cu tur 
mucha y hoben tin derecho 
riba e mes un enseñansa di 
calidad, independiente di ken 
su mayornan ta, independi- 
ente di nan entrada, religion, 
sexo of rasa. Nos tin hasta un 
ley cu ta obliga mayornan pa 
manda nan muchanan menor 
di edad scol! Pero nos tin un 
gobierno cu ta para wak au- 
mento di costo barbaro di 
enseñansa sin haci net nada 


pa baha esaki. Si nos tabata tin 
un gobierno cu di berdad kier 
pa tur mucha bay scol, e lo a 
presenta un plan pa maneha 
e costo cu mayornan tin pa 
nan muchanan bay scol. E lo 
a busca un solucion creativo 
pa scolnan den un vecindario 
caminda e cantidad di alum- 
nonan ta baha of caminda 
hende ta muda pa bay biba 
otro caminda. Pero e gobier- 
no aki ta haci net nada! Paki- 
co por ehempel gobierno no 
ta uza e situacion di reduc- 
cion di e cantidad di alumno 
pa haci e klasnan mas chikito 
y tene e scolnan den barionan 
habri? 
E situacion aki no ta di John 
Wesley College so! E cera- 


mento di scol no ta un prob- 
lema cu lo toca scolnan di 
SPCOA of SKOA so. E por 
toca scolnan publico tambe. 
P’esey ta haci un yamada na 
tur maestro di scol, di tur 
nivel di nos enseñansa, di 
scolnan publico, di SPCOA, 
di SKOA y di tur otro, pa 
bin sostene e accion pa stop 
e plan pa cera John Wesley 
College diahuebs awor 7or di 
anochi dilanti di John Wesley 
College na San Nicolas. Ban 
ta solidario cu nos coleganan 
y ban para pa enseñansa paga- 
bel y di calidad pa tur mucha 
den tur bario na Aruba! Awe 
ta John Wesley College, ma- 
ñan por ta Bo scol! 


Secretario General di MEP: 
Mike Eman no tin honor ni integridad! 
Mike Eman brasando Benny Sevinger kende recien a wordo condena pa corupto 


Secretario 
General 
di 
MEP ta condena e hecho 
con lider di e partido 
berde esta AVP ta brasan- 
do Benny Sevinger na un 
manera incondicional ca- 
bando cu honor, moral y 
dignidad di un pueblo. 


Recien Benny Sevinger a 
wordo condena pa hues den 
e caso di corupcion di mas 
grandi den historia di Aruba. 
Hues a reparti 11 aña di pri- 
zon total na Beny Sevinger 
ex-minister di AVP y henter 
su gang di amigo e famia. 
Asina a kita 2.4 miyon flo- 


rin cash cual tabata riba un 
cuenta di banco na Corsou 
riba nomber di Susebeek, e 
man drechi di Benny. No por 
keda sin menciona e trans- 
ferencianan di mas di 100 
mil cu Fundacion Berde di 
Benny tabata ricibi di cual 
Benny tabata mal uza e placa 
di sponsornan di campaña pa 
uzo priva pa su mes y famia. 
Alabes por corda con fiscal a 
splica hues cu ta comproba 
cu un hotel a paga 8000 dollar 
pa fiesta di yiu di Benny. Sin 
menciona e tereno di Gaby 
Werleman otro ex candidato 
di AVP kende tabata conseh- 
ero di Benny kende a haya 
tereno na Eagle y mesora a 
bende esaki pa 3.5 miyon dol- 
lar, casi 7 miyon florin. Asina 
Benny di AVP a mobilisa su 


piezanan pa yega na fondo a 
traves di corupcion. Tur es- 
akinan ta para den e rekisito 
di e caso di Avestruz. 


Mike Eman a invita militan- 
cia di AVP pa celebra Benny 
su condena. 
No obstante cu hues a con- 
dena Benny Sevinger cu 1 
aña di prizon y a kita perte- 
nencianan di diferente amigo 
kendenan tambe ta forma 
parti di e “CLAN” y e caso di 
corupcion aki Mike Eman a 
invita su votadonan “berde” 
pa bay celebra na cas di par- 
tido. Celebra e hecho cu 
Benny a haya solamente 1 aña 
cera. Segun Mike e ta algo 
pa celebra. Mundo riba su 
cabes! Algo nunca bisto y te 
hasta incomprendibel. Esaki 


a causa un kiebro den AVP, 
cual partido ta den un mo- 
mento di autodestruccion. 
Mike Eman sinembargo no 
por atende ni cu su propio 
problema interno di partido. 
Awor Mike kier busca bida 
politico cu BBO “aan de 
grens” y John Wesley College 
hungando su politica bieu y 
anticua. Mike Eman ta sinon- 
imo di un persona sin honor, 
sin dignidad, sin moral y 0 
curashi. Pues, cuminsa tuma 
decision den bo propio par- 
tido pa resolve bo problem- 
anan interno prome bo pensa 
pa haci payasada comokiera 
cu pueblo a perde confiansa 
totalmente 
den 
liderazgo 
di AVP y partido AVP. Mike 
Eman un lider den neutral! 

Miembro independiente di Staten di Aruba Mr. dr. Ryçond Santos do Nascimento: 
Pakico Nel ta defende AVP: corupcion institucional 


Pober Nel a rabia masha 
hopi ora cu mi cuestiona 
su funcion nobo di comis- 
ario den WEB. Pa trankili- 
sa su mes Nel a skirbi un 
avalancha di insulto y 
menasa riba su pagina di 
Facebook. Un hende a 
hasta comenta pa Nel cui- 
da su presion halto! Enjoy 
e lectura… Anyways, loke 
a sorprende mi ta con el a 
sali na defensa di AVP cu e 
acusacion cu mi lo ta “un 
ladron di asiento”. El a sor- 
prende mi pasobra Nel a 
siña Sciencia Constitucio- 
nal na Bestuursacademie 
na Tilburg (1972) y supu- 
estamente Nel ta compro- 
nde e sistema parlamen- 
tario. Pero en realidad ta 
completamente logico cu 
Nel ta defende AVP, pa- 
sobra MEP y AVP a horta 
e poder di pueblo pa nan 
mes, lagando pueblo sin 
autonomia y sin democ- 
racia. Ta solamente un 
ciego no por mira cu MEP 
y AVP a crea un sistema 
politico cu ta mina e bon 
funcionamento 
di 
nos 
parlamento, departamen- 
tonan di gobierno y com- 
panianan estatal. P’esey e 
legado di MEP y AVP ta 
nada otro cu corupcion 
institucional. 


MEP y AVP ta mina nos 
sistema parlamentario 
Nos Constitucion ta pre- 
scribi cu ta pueblo ta con- 
trola gobierno y ta aproba of 
desaproba nos leynan pa me- 
dio di su parlamentarionan. 
Pero MEP cu AVP a horta e 
poder di pueblo pa garantisa 
cu parlamentarionan no por 
controla e maneho di partido 
den gobierno. P’esey nos tin 
un stempelparlement. Ta par- 
tido ta dicta e voto di parla- 
mentarionan den Staten di 
Aruba. Ora cu un parlamen- 
tario no sigui e liña di partido 
e parlamentario por conta cu 
abuso di e poder enorme cu e 
partido a acumula. Djis pun- 
tra Marisol Lopez-Tromp, 
Mervin Wyatt-Ras of Daph- 
ne Lejuez kico nan experien- 
cia tabata ora nan a sali for di 
MEP. 
Pero AVP no ta miho. Riba 
dia 17 di april ultimo AVP 
a orkestra un partijraad pa 
corona Benny Sevinger cu 
e bendicion di partido pa e 


keda den parlamento. Hasta 
un abogado di renombre 
manera Sjiem Fat a presta su 
mes pa sostene e show troci- 
endo e berdad. Tanten MEP 
y AVP ta keda altera poder 
nunca nan lo permiti hopi 
espacio pa parlamentarionan 
pensa pa nan mes y vota se- 
gun nan consenshi. 


MEP y AVP ta mina nos 
aparato gubernamental 
E aparato gubernamental ta 
supone di traha na un manera 
rapido y bon pa brinda tur 
clase di servicio na nos ciu- 
dadanonan. Pero MEP y AVP 
a horta pueblo e posibilidad 
di disfruta di un servicio efi- 
ciente door di yena e aparato 
gubernamental cu nan comp- 
inchinan. E resultado ta cu 
hopi servicio no ta funciona 
na drechi. Djis mira DIP. Pa 


colmo MEP y AVP kier pa e 
proceduranan den e aparato 
gubernamental keda malo, 
pa e ciudadano keda depende 
di e fabornan di un minister 
pa por ehempel un subsidio, 
permiso of tereno. E corup- 
cion institucional aki a con- 
duci na e corupcion personal 
y condena di Paul Croes pa 
soborno. E condena a caba di 
bira irevocabel na februari ul- 
timo. Dos luna despues hues 
den prome instancia ta dicta 
cu Benny tambe ta culpa- 
bel di corupcion (soborno). 
Atrobe nos por a mira un caso 
na unda proceduranan no ta- 
bata transparente, causando 
hopi ciudadano pa busca e 
minister pa yuda nan, simple- 
mente pasobra e sistema no 
ta sirbi. Pero bao di maneho 
di MEP e corupcion ta sigui. 
Un estudio di Banco Central 


(CBA) ta indica cu corupcion 
a aumenta tur aña desde 2018. 
Na aña 2022 hopi ciudadano 
cu a participa a hasta admiti 
cu nan mes a paga soborno 
pa haya diferente servicio di 
gobierno. 


MEP y AVP ta mina nos sec- 
tor semi-publico 
Esey ta trece nos na e sec- 
tor semi-publico. Aki tambe 
MEP y AVP a haci un desas- 
ter. Na aña 2020 a sali un rap- 
port cu ta mustra cu a pesar 
cu MEP y AVP a haya mas 
cu trinta aña pa regla e pro- 
fesionalismo di e sector semi- 
publico hopi di e organisa- 
cionnan no ta cumpli ni cu 
e exigencianan mas minimo 
di integridad. Realidad ta cu 
MEP y AVP a crea un draai- 
deur (revolving door) pa fun- 
cionnan halto den nos pais. 


Asina nan ta mantene un 
monopolio riba poder, influ- 
encia y placa. P’esey cada bes 
cu un di nan gana eleccion ta 
cuminsa pone nan hendenan 
den posicionnan clave te ora 
cu nan perde eleccion atrobe. 
Nos tur por a mira con e 
AVP-ista prominente, Frank 
Hoevertsz, a haya su mes bes 
tras bes den un “persecucion 
politico” den man di MEP: na 
aña 1993 y 2002 riba instiga- 
cion di Nel Oduber mes y 
ultimo bou maneho di señora 
Evelyn Wever-Croes. Pero e 
porta mester keda draai y asi- 
na a toca e MEP-ista promi- 
nente, Anthony Rojer, pa 
bira director di UTILITIES 
NV. Robert Maduro mester a 
drenta den entre otro Funda- 
cion Lotto pa Deporte. Tem- 
po cu RDA NV tabata cay bao 
di e cartera di Evelyn Wever- 
Croes su primo Junior Croes 
mester a bira presidente di e 
hunta di comisario di RDA 
NV. Nel tambe a haya beurt 
den e wega aki. Prome pa bira 
comisario pa Setar NV y awo 
como comisario den WEB 
NV. Ta obvio cu aki nos no ta 
trata cu un coincidencia, pero 
cu otro ehempel di corupcion 
institucional. 
E corupcion institucional di 
MEP y AVP ta empobrece 
nos pueblo 
Finalisando ta bon pa nos 
realisa cu Friends & Family 
di MEP y AVP ta keda haya 
nan recompensa di nan parti- 
donan. Ta hopi placa di pueb- 
lo ta bay na paga compinchi- 
nan. Tambe ta bon pa realisa 
cu e consecuencia di e practi- 
ca aki di MEP y AVP ta e falta 
di disciplina financiero di nos 
pais y e empobrecimento di 
pueblo. Pa mantene poder 
MEP y AVP mester mantene 
pueblo bobo y floho. P’esey 
nos a lubida cu nos ta un 
pueblo trahado cu semper a 
lucha pa sali pa dilanti. MEP 
y AVP ta manda e mensahe 
na nos hubentud cu no ta im- 
porta si bo ta esforsa bo mes 
pa bo educacion, ni tampoco 
ta importante pa bo traha 
duro pa bo bay dilanti. Basta 
bo vota pa nan, nan lo take 
care di bo. E resultado final 
ta cu mita di nos hendenan 
ta cobra un salario minimo 
pa trabao di henter un luna, 
mientras Nel ta haya mas cu 
un salario minimo pa djis un 
par di ora di reunion… 

Resultado Sorteo 
12 juni, 2023 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 
0 


0 
0 
0 


0 
0 
0 
0 
0 

x match 4 
51.000,- 


Proximo Jackpot 


Sorteo # 


Sorteo # 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


7113 


Sorteo # 3939 


Sorteo # 813 


x afl. 500,00 


x afl.15,00 
x afl 50.00 


Aries 


X2 


572 


x Jackpot 


Sorteo # 3939 
Sorteo # 


Sorteo # 1995 


6191 


8234 


Sorteo # 3939 


5688 


x Jackpot 


x match 4 
x afl. 12,00 


www.lottoaruba.com 


resultado : sorteo 12 June 2023 merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


7665 
190.000,- 


x Jackpot 
x match 4+ 


Proximo Jackpot 


FP 


2739 


Afl. 390.000,- 




Letter 


0 
0 
0 
0 


0 
4 


88 


0 
0 
0 
0 
0 

X2 
03-14-17-18-28 


1792 


www.lottoaruba.com 


resultado : sorteo 12 June 2023 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


6153 
190.000,- 


x Jackpot 
x match 4+ 


Proximo Jackpot 


X2 


927 


x Jackpot 


Sorteo # 7963 
Sorteo # 


Sorteo # 1712 


5061 


7771 


Sorteo # 7007 


7015 


x Jackpot 


x match 4 
x afl. 12,00 


6086 


Sorteo # 5766 


Sorteo # 696 


x afl. 500,00 


x afl.15,00 
x afl 50.00 


Sagitario 


Sorteo # 


x afl 8,00 


Mega Ball: 


Proximo Jackpot 


290.000,- 


x match 4 


x match 4 
52.000,- 


Proximo Jackpot 


Sorteo # 


Sorteo # 6145 


Afl. 390.000,- 


anochi 


diario 
Korsou 
super4 
flamingo 


5212 
1906 
2702 
6140 
3896 
0091 
super5 
5212 
2785 
0914 
- 
5864 


sorteo/servicio 


Den nomber di Pastor 
Stanislaw y comision, San 
Antonio di Parokia San 
Francisco ta invita tur 
Parokianonan 
y 
Devo- 
tonan, y pueblo Aruba pa 
celebracion di San Anto- 
nio di Padua cu lo tuma 
luga diamars dia 13 di juni 


2023, cuminsando 7or di 
anochi na San Francisco 
di Asis Pro-Cathedral na 
Oranjestad. 


Laga nos tur bin hunto pa 
pidi San Antonio di Padua pa 
paz mundial y muy particular 
ariba nos dushi isla Aruba. 


Pa mantene pueblo op- 
timalmente 
informa, 
Serlimar ta comunica lo 
siguiente: 


Durante segundo kwartaal 
di aña 2023, Serlimar a in- 
troduci un tarifa nobo como 
tambe facturacion mensual 
pa e servicio di recoge y pro- 
cesa e desperdicio residen- 
cial. E prome kwartaal, esta 
lunanan di januari, februari y 
maart 2023, a wordo factura 
den un solo factura cu e tarifa 
anterior. 


Entrante april ta factura 
mensualmente 
Entrante luna di april 2023 
ta factura tur luna. Den caso 
cu ricibi factura di cual a haci 
pago completo caba y prome 
cu ultimo fecha di pago, con- 


sidera e factura como no va- 
lido y/of descarta esaki. 


Tarifa nobo entrante luna 
di april 2023 
E adaptacion ta concerni uni- 
camente e tarifa normal, pues 
pa Adulto Mayor y esnan den 
bijstand no tin cambio. 
Servicio di un (1) container 
(240 liter), tarifa ta bira Afl. 


32,00 pa luna, Afl. 372 pa aña 
2023. 
Servicio di dos (2) container 
(480 liter), tarifa ta bira Afl. 
41,00 pa luna, Afl 483 pa aña 
2023. 
Servicio di tres (3) container 
(720 liter), tarifa ta Afl. 70,00 
pa luna, Afl 840 pa aña 2023. 
Adultonan Mayor cu ta cobra 
solamente pensioen di SVb y 


Serlimar S.G. ta introduci tarifa nobo y facturacion mensual 


ta forma un famia te cu dos 
persona cu ta dependiente di 
e pensioen di SVb, ta keda 
paga e mesun tarifa actual di 
Afl. 10,00 pa luna. E tarifa aki 
ta pa e servicio di un (1) con- 
tainer solamente. 
Personanan 
cu 
ta 
cobra 
onderstand: tarifa di Afl. 0,00 
ta keda vigente. Esaki ora ta 
encera un (1) container. 
En caso cu a paga aña 2023 
adelanta segun e tarifa bieu, 
sea informa cu tin un dife- 
rencia pendiente pa paga. 


Ultimo dia di pago ta dia 
14 di luna. 


Sea informa cu si pago drenta 
despues di dia 14 di luna, lo 
cobra Afl. 5.00 extra. 


Aplica pa factura digital 
durante aña 2023 
Esaki ta mas facil y mihor pa 
medio ambiente y ta yuda 
reduci gastonan di imprenta 
y reparticion. Pa por ricibi e 
facturanan mensual digital, 
por manda nos un e-mail 
na: info@serlimar.com, cu 
nomber y fam, adres y num- 
ber di telefon. Tambe por 
scan e QR code riba e factura 
unda cu lo por yena tur da- 
tonan. 


Celebracion di San Antonio 
di Padua 


SERVICIO A21 

San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


SERVICIO PUBLICO 
mi ta ofrece servicio pa haci 
reparacion di porta, ventana y 
hopi mas. arubiano Balente 
Pa mas informacion por yama 
Tel. 563 6762 
_________________________ 


TA BENDE 
Combo di regalo pa 
tur ocasion: 


mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 


SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 
Brikstraat na Playa 
Tel.564 1979 


__________________________________________ 


SERVICIO PUBLICO 


mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa Benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 
Hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 


nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 


mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 


mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 


nos ta haci trabou di 
plomeria, electricidad, 
hardineria incluye hiba sushi 
Handy man. 
Tel.742 6250 
____________________________ 


TA HUUR 


un camber cu tur cos inclui na 
Brikstraat 1 
Tel.564 1979 
_________________________ 


SERVICIO PUBLICO 


masaje relajante, sports ma- 
sajes, aroma terapia, piedras 
calientes, reflexologia, faciales 


sabana Basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 
Buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 
Tel. 593 3141 
________________________ 


TA BENDE 
BBQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 
Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 
Hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 


nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 
Bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 
SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 


nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano Balente 


______________________________________ 


SERVICIO PUBLICO 
Handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 


San Nicolas: 
San Nicolas 
Tel. 584 5712 


Oranjestad: 
Sta. Cruz 
Tel. 585 8028 


TA BUSCA 
Hamburger V.i.P. & Parrillas 
Ta Busca 
“Cook Helper” por yama na 
Tel. 630 6220 / 744 6785 
____________________216728 


TA BUSCA 


sra. entre 35 y 45 aña 
pa trabou di cas interna 
Pa mas info 
Tel. 582 3023 / 593 8120 
___________________________ 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 



Rafael Simon Ridderstaat 
Mihor conoci como: “Fai” 
*03-03-1946 - †11-06-2023 


Tata: 
†Felipe Ridderstaat 
Mama: †Crispiniana Rhiodes 


Na nomber di su: 
Yiunan: 
Roberto Carlos Ridderstaat 
Carmen Jacqueline Ridderstaat 


Nieto(a)nan: Eugene Trimon y Lilien 
Ponson 
Jeremy Trimon y Daniela Kock 
Lyon Trimon y Liz Castellano 
Junaila Trimon y Anthony Tjin Kon Fat 


Bisanieto(a)nan: Ian Trimon, Lainey-Ann 
Trimon, Jayron Trimon 


Rumannan: 
†Petra Leest 
†Olga Maduro 
Norman (Buchi) Ridderstaat 
Lucia Ridderstaat y Demetrio Christiaans 
†Felis (Ichi) Ridderstaat 
Rosa y Sonny Martina 
Palmira Ridderstaat 


Mama di su yiunan: Carmen Mercedes 
Irausquin 


Ex-casa: 
Julia Perez y yiunan 
Su swa y cuñanan na Aruba y Corsow, 
sobrino(a)nan, primo(a)nan, comer y 
compernan, Amistad y conocirnan y bisiñanan 
na Bubali. 


Demas famia: Ridderstaat, Rhoides, Trimon, 
Irausquin, Leest, Maduro, Martinus, Martina, 
Farro, Frias, Pardo, Figaroa, Stuart, Silvania, 
Ras, Jacobs, Geerman, Gomez, Leonard, 
Winklaar, Kelly, Loopstok, Matos, Tromp, 
Christiaans, Albertsz, Boezem, Quandus, 
Thiel, Giel, Bermudez, Wever, Kwidama, 
Lacle, Sapuano, Rasmijn, Gavidia, Kock, Perez 


Nos disculpa si nos a lubida algn famia den nos 
tristeza 


Acto di entieri lo tuma lugar diabierna 16 
di juni 2023 di 9:00 pa 11:00 am na Aurora 
Funeral Home, despues ta sali pa Santana 
catolico na Noord. 


Nos ta lamenta cu despues di entiero no ta 
ricibi bishita na cas. 


De heer is mijn Herder 
De mens wigt maar God beslist 
Zie ik sta aan de deur en ik klop. 


Hierbij maken wij bekend van het overlijden van onze 
moeder, grootmoeder, overgrootmoeder: 


Mevr. Petronella Theodora 
Alspeer-Bosnie 
Weduwe van †Eduard Bosnie 
“Tante Nella, Oma Bosnie” 
Geboren: 08-04-1927 te Cottica, Suriname 
Overleden: 09-06-2023 te Dakota, Aruba 


Nabestaanden: 
Kinderen: 
†Frits Bosnie 
†Glenn Bosnie 
Ingrid Bosnie 
Lydia en Jeff Rey-Bosnie 
Gerda Bosnie 
Humphrey Bosnie 
Lilian Bosnie 
Christiaan en Willemijn Bosnie-Vanhagen 


Kleinkinderen + aangetrouwde fam.: 
Jacky. Kenneth. Anouk en Steve 
Aisha. Edward en Amaranta 
Gregory en Jay. Rocco. Jeremiha 
Gideon. Ezra. Najee. Rudie 
Azriah 


Achter kleinkineren: 
Jahwin, Amel-che, Georgia-Grace, Levi, Alaia, 
Amaya. Xander, Erzon. Jesrah. Jesrianne 


Helen Mohammed en familie 
Laura Arnell-Bosnie en kinderen 


Overige familie: teveel om te noemen 
Alspeer, Bosnie, Nooitmeer, Sno, van Leeuwaarden, 
Rijkaard, Pont, Hazelhoef, Elshot, Ringeling, 
Piesing, Pengel, Arnell, Rey, Verhagen, Remfrum, 
Dorder, Mohammed, Suares. 


Buren en Kennissen: Goedhoop, Bouwer, Enser, 
M. Laaf, Tevreden, Herts, Hoogvliet, E. Angela, 
Sleur, Lobrecht, Mohammed, T. Brown, Garcia, 
van Coblijn, Beeldsnijder, Lande, Brete, Rincones, 
Dania, Sneek, Hernandis, S. Brown, Angie W., 
Yee, Netto, Salomon, Kock, Lampe, Malmberg, 
Commenencia, Balinge. 


Haar verzorgsters: Raquel, de zusters + broeders 
van W.G.K. en Beatrice (haar prive verzorgster) 
Zuster en broeders van de Evangelische Broeder 
Gemeente. 


Sorry indien wij vergeten zijn in ons verdriet voor 
het noemen van enkele namen. 
Ma haar wens is om geen bloemen te sturen maar 
een donatie te geven aan haar kerk Evangelische 
Broeder Gemeente Aruba. 
Gelegenheid tot condoleren vindt plaats te Aurora 
Funeral Home vrijdag 16 juni 2023 van 2pm – 4pm. 
Ma wordt in familie kring gecremeerd. 


Gelieve na de crematie geen rouwbeklag aan huis. 
Ziele Rust en Veiligheid 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Ta participa fayecimento di: 


Marie D. Cezaire-Joicin 
*26-05-1957 - † 06-06-2023 


Acto di entiero lo wordo anuncia despues 


Mi no a muri. 
Ta pesei mi no a bisa ayo. 
Mi a djies habrie mi halanan, 
y bula bai keiro. Boso a keda atras. 
No laga tristesa domina boso. 
Keda uni un cu otro pa mi alma, 
Esey lo ta un alegria. 
Recorda mi cu hopi amor. 


Cu inmenso dolor na nos curason pero 
conforme cu boluntad di Dios nos ta anuncia 
fayecimento di: 


Angelina Filomena Janga-Lopez 
Mihor conoci como: 
Ina y Tante Ina 
* 27 September 1946 - † 11 Juni 2023 


Acto di entiero lo wordo anuncia despues. 
Nos ta lamenta cu nos no lo por ricibi bishita di 
condolencia na cas. 


Staff y personal di Ad Patres Funeral Home 
& Crematorium ta extende nos mas sentido 
pesame na famianan di e fayecida. 


INTERNACIONAL A23 

Irak ta urgi paisnan pa repatria ciudadanonan for di campamento 
albergando famia di grupo extremista IS 


(AP) — Ayera Irak a urgi 
paisnan pa repatria ciu- 
dadanonan for di un cam- 
pamento grandi na Siria 
albergando diesmiles vin- 
cula na e grupo extrem- 
ista Estado Islamico (IS), 
bisando cu a converti den 
un “fuente di terorismo.” 


A haci e declaracionnan du- 
rante un conferencia na 
Baghdad discutiendo e cam- 
pamento al-Hol den nort ori- 
ente di Siria. Oficialnan Iraki, 
e representante di ONU 
na Irak, algun miembro di 
coalicion internacional brin- 
gando IS, y embahadornan di 
varios pais tabata presente. 


E campamento al-Hol – yama 
pa un pueblo cerca di frontera 
Iraki – ta un herida habri laga 
pa e conflicto di 12 aña na Si- 
ria. Diesmiles di persona a ser 
hiba na e facilidad despues di 
e derota di e grupo extremista 
na Siria na maart di 2019. E 
campamento ta alberga como 
51mil persona, mayoria di 
nan mucha y hende muhe, 
incluyendo e esposa, viuda y 
otro miembronan di famia di 
militantenan di IS, mayoria 
Sirio of Iraki. 


Tambe tin como 8mil muhe 


y mucha di otro 60 naciona- 
lidad cu ta biba den parti di e 
campamento conoci como e 
Anexo. Nan ta generalmente 
considera e sostenedornan 
mas feroz di IS entre residen- 
tenan di e campamento. 
Tin preocupacion cu ma- 
manan ta siñando e muchan- 
an na e campamento ideolo- 
gia extremista. Expertonan a 
adverti gc un generacion fu- 
turo di militantenan di IS por 


bin for di al-Hol. 


Vocero di ministerio di Ex- 
terior Iraki, Ahmad Sahhaf, 
a haci un yamado pa comu- 
nidad internacional pa urgi 
tur pais cu tin ciudadano na 
e campamento “pa repatria 
nan lo mas pronto posible pa 
eventualmente cera e campa- 
mento” pasobra el a converti 
den “un epicentro peligroso” 
pa reunionnan di IS. 


Irak a repatria 1,396 famia 
for di al-Hol constituyendo 
5,569 di su ciudadanonan den 
ultimo simannan, segun con- 
sehero di Seguridad Nacional 
Iraki, Qasim al-Araji kende a 
papia durante e conferencia. 
A pesar di repatriacion, alre- 
dedor di 25mil Iraki ta keda 
na e campamento, formando 
casi mita di su poblacion. 


E poblacion a reduci for di 


73mil 
persona, 
principal- 
mente pasobra miles di su 
habitantenan Sirio y Iraki a 
ser permiti pa bay cas back. 
Pero otro paisnan ta nenga 
di tuma nan ciudadanonan 
back, kende a biaha pa join IS 
despues cu e grupo radical a 
tuma partinan grandi di Irak 
y Siria na 2014. 


A pesar di e derota di e grupo 
extremista na Irak na 2017 
y Siria na 2019, “sleeper 
cell”nan di IS ainda ta ehecu- 
ta atakenan mortal na ambos 
pais. Durante ultimo añanan, 
a comete crimen paden di al- 
Hol. 


Anteriormente e luna aki, e 
Forsanan Democratico Sirio, 
lidera pa Kurdonan y cu sos- 
ten Mericano, a anuncia cu a 
entrega 50 miembro Iraki di 
IS na Baghdad. Tambe a bisa 
cu a repatria 170 Iraki kende 
tabata bibando na e campa- 
mento. Autoridad lidera pa 
Kurdonan na nort oriente di 
Siria ta urgiendo paisnan pa 
repatria su ciudadanonan for 
di e campamento pa añas. 


Riba potret: Qasim al-Araji 
hunto cu representante spe- 
cial di ONU na Irak, Jeanine 
Hennis-Plasschaert. 


Victimanan di Jeffrey Epstein ta resolve demanda di traficacion sexual 
contra JPMorgan pa $290 miyon 


(AP) – JPMorgan Chase 
a anuncia un resolucion 
tentativo di $290 miyon 
ayera cu e victimanan di 
Jeffrey Epstein, kende a 
acusa e banco di ta e con- 
ducto financiero cu a per- 
miti e financista pa conti- 
nua operando un opera- 
cion di traficacion sexual. 


Na 2019 a aresta Epstein pa 
cargonan federal acusando 
e di paga muchanan muhe 
menor di edad pa masashi 
y despues abusa di nan na 
su casnan na Florida y New 
York. A hay’e morto na un 
prison na augustus di e aña 
ey, cu 66 aña di edad. Un 
dokter forensico a declara su 
morto un suicidio. 


E demanda entrega na corte 
federal na Manhattan na no- 
vember a busca pa tene JPM- 
organ 
financiermente 
re- 
sponsable pa Epstein su abuso 
di decadanan largo di mucha 
adolescente y muhenan ho- 
ben. Un demanda relaciona 


a keda entrega na US Virgin 
Islands. 
E propuesta di resolucion ta 
bin casi dos siman despues cu 
JPMorgan Chase su CEO, Ja- 
mie Dimon a testigua den un 
interogacion hura pa e caso, 
unda el a nenga di sa tocante 
Epstein y su crimennan te cu 
a aresta e financista na 2019, 
segun un transcripcion di e 
interogacion graba publica 
luna pasa. 


“Awo nos tur ta compronde 
cu comportamento di Ep- 
stein tabata monstruoso, y 
nos ta kere cu e resolucion 
aki ta den miho interes di tur 
partido, specialmente e so- 
brevivientenan, kende a sufri 
abuso inimaginnable na man 
di e homber aki,” JPMorgan 
Chase a bisa den un declara- 
cion por escrito ayera. 


Segun e demandanan, JPM- 
organ a duna Epstein presta- 
mo y regularmente a permi- 
tie retira cantidadnan grandi 


di cash entre 1998 te cu au- 
gustus 2013 maske tabata na 
altura di su participacion den 
traficacion sexual. E victima 
anonimo den e demanda, 
referi como Jane Doe, a bisa 
cu Epstein a abusa sexual- 
mente di dje entre 2006 y 
2013. 


Tambe dialuna, un hues a 
duna veredicto na fabor di 
haci e demanda di Doe un 
demanda di accion di clase pa 
tur victima di crimen sexual 
di Epstein. 


“Placa, cu pa demasiado largo 
a core cu impunidad entre 
empresa global di traficacion 
sexual di Jeffrey Epstein y 
banconan lider di Wall Street, 
ta siendo usa decisivamente 
pa bon,” segun Sigrid Mc- 
Cawley, un abogado pa Jane 
Doe y otro victima di Ep- 
stein. “E acuerdo ta un señal 
cu institucionnan financiero 
tin un rol importante pa 
hunga den haya y shut down 
traficacion sexual.” 


E banco a keda conta Ep- 
stein como cliente a pesar di 
e hecho cu el a ser aresta y a 
declara culpabilidad na 2008 
na crimen sexual na Florida. 
“Cualkier asociacion cune ta- 
bata un eror y nos ta lamenta 
esaki,” e banco a bisa den un 
declaracion. “Nos nunca lo a 
continua haci negoshi cune 
si nos tabata kere cu e tabata 
usa nos banco den cualkier 
manera pa yuda comete cri- 
mennan horibel.” 


Ambos demanda a keda en- 
trega despues cu estado di 
New York na november a 
implementa un ley tempo- 
ral permitiendo victimanan 


adulto di crimen sexual pa 
demanda otronan pa e abuso 
cu nan a sufri, hasta si e abu- 
so a tuma lugar hopi tempo 
atras. 
Demandanan ainda ta pendi- 
ente entre US Virgin Islands 
y JPMorgan Chase, y e banco 
ainda ta siguiendo su deman- 
da contra ex-ehecutivo di 
JPMorgan, Jes Staley. 
E banco a rechasa acusacion y 
a demanda Staley, bisando cu 
el a sconde crimennan di Ep- 
stein pa manten’e como cli- 
ente. Staley a bandona JPM- 
organ na 2013 pa bira CEO 
di banco Britanico, Barclays. 
Stale a retria for di e rol aki na 
2021 pa motibo di su anterior 
relacion cu Epstein. 

(AP) — Un hurado na Or- 
egon, Merca ayera a haya 
e compania di utilities 
PacifiCorp 
responsable 
pa causa candelanan dev- 
astador durante weekend 
di Labor Day na 2020, or- 
denando e compania pa 
paga decenas di miyones 
di dollar na 17 doño di cas 
cu a demanda, y hayando e 
culpable pa daño mas am- 
plio cu por hiba e multa 
total na biyones. 


E compania di Portland ta 
uno di varios propiedad di e 
conglomerado di inversion 
basa na Omaha, Nebraska, 


Berkshire Hathaway, propie- 
dad di biyonario Warren Buf- 
fett. E doñonan di propiedad, 
demandando den nomber di 
un clase di miles otro perso- 
na, a alega cu PacifiCorp neg- 
ligentemente a faya di corta 
coriente na su 600mil cliente 
durante un tormenta di bi- 
ento, a pesar di advertencia 
di gobernador e tempo ey, 
Kate Brown su chief-of-staff 
y oficialnan top di bombero, 
y cu su wairanan di coriente 
tabata responsable pa varios 
candela. 


No a determina un causa 
oficial pa e candela di Labor 


Day, cu a mata nuebe per- 
sona, a kima mas di 4,856km2 
na Oregon, y a destrui mas di 
5mil cas y structura. E cande- 
la hunto tabata un di e pio de- 
sasternan natural den historia 
di Oregon. 


Den un declaracion por es- 
crito, abogadonan di e de- 
mandantenan a yama e de- 
cision historico y a bisa cu 
ta “habri caminda pa po- 
tencialmente 
biyones 
di 
dollar den mas daño pa e 
miembronan di e clase.” 
PacifiCorp inmediatamente a 
bis cu ta bay apela. 


(AP) — Partido gober- 
nante na Sur Africa, Con- 
greso Nacional Africano 
(ANC), a expulsa su ex- 
secretario-general 
ayera 
pa mal conducta y otro 
violacion di reglanan di e 
partido, mientras tambe 
e ta enfrenta acusacion 
di corupcion den un caso 
criminal. 


E 
antes 
influencial 
Ace 
Magashule ta den huicio pa 
e sospecha di malversacion 
di placa di un contract di 
gobierno na balor id mas di 
$13 miyon tempo cu e tabata 
premier di e provincia Free 
State prome cu su ascenso na 
e posicion top administrativo 
den ANC. 
A suspende Magashule como 
secretario-general na 2021 


despues cu el a keda acusa 
cu varios cargo di corupcion, 
labamento di placa y fraude. 
E tabata suspendi en linea cu 
e politica “hala un banda” di 
ANC, cu ta rekeri pa esnan 
den posicion di liderazgo re- 
tira di nan rol mientras ta en- 


frenta cargonan criminal. 


Magashule a nenga di haci es- 
aki y a hasta publica un carta 
declarando cu e ta suspen- 
diendo presidente Sur Afri- 
cano, Cyril Ramaphosa, lider 
di ANC, di su debernan. Su 


desafio y nengamento pa pidi 
disculpa pa e carta a conduci 
na e acusacion di mal con- 
ducta na man di comite dis- 
ciplinario di ANC. 


A haya Magashule culpable di 
cuatro violacion di reglanan 
di partido segun e Comite 
Disciplinario Nacional y a 
dun’e siete dia pa respon- 
de na e hallazgonan, segun 
ANC. E no a responde, e 
partido a bisa. “Consecuent- 
emente, e comite a confirma 
e expulsion di comarada Ace 
Magashule for di ANC como 
sancion final,” e partido a bisa 
den un declaracion ayera. 


Ta mira Magashule como 
cercano na rival politico di 
Ramaphosa, 
ex-presidente 
Jacob Zuma, pero su suspen- 


sion ta nifica cu el a keda afo 
di e conferencia di ANC na 
december, tempo cu a reeligi 
Ramaphosa como lider di e 
partido. 


Magashule, 63, ta enfrenta 
cargonan criminal pa supues- 
tamente personalmente ben- 
eficia di placa cu tabata desti- 
na pa usa pa elimina asbestos 
for di cas di hende na provin- 
cia Free State unda e tabata 
premier di 2009 te 2018. Su 
co-acusado den e caso ta in- 
clui comerciantenan cu laso- 
nan cu ANC y ex-oficialnan 
di gobierno provincial di Free 
State. 


Luna pasa, Corte Supremo di 
Apelacion Sur Africano a re- 
chasa su aplicacion pa retira e 
cargonan. 


Partido gobernante na Sur Africa ta expulsa ex-oficial top acusa di corupcion 


Presidente Turco firme riba politica di dos 
estado pa resolve division etnico na Cyprus 


(AP) — Presidente Turco 
a bisa dialuna cu cualkier 
acuerdo resolviendo e di- 
vision etnico na Cyprus di 
casi mita siglo mester ta 
basa riba reconocemento 
di e estado separa Cypri- 
ota Turco riba e nort di e 
nacion isla. 


Comentarionan 
di 
presi- 
dente Recep Tayyip Erdogan 
den nort durante su prome 
bishita den exterior despues 
di su reeleccion luna pasa no 
ta nobo, pero ta sugeri cu lin- 
ea di politica di Ankara pa cu 
Cyprus ta keda firme, a pesar 
di condena internacional pa e 
propuesta di dos estado cu ta 


bay contra resolucionnan di 
ONU yamando pa un solo 
Cyprus federado. “Si ta bay 
tin un regreso na mesa di ne- 
gociacion, e unico manera pa 
haci esaki ta pa reconoce e 
Republica Turco di Nort Cy- 
prus,” Erdogan a bisa durante 
un conferencia di prensa 
conhunto cu lider Turco Cy- 
priot, Ersin Tatar. 


E tambe ta destrui speransa di 
gobierno Cypriota reconoci 
internacionalmente di un re- 
greso rapido na negociacion, 
maske 
presidente 
Nikos 
Christodoulides a bisa ayera 
cu Erdogan lo ser husga pa su 
actonan y no su palabranan. 


A dividi Cyprus na 1974 tem- 
po cu Turkia a invadi despues 
di un golpi di estado di sos- 
tenedornan di un union cu 
Grecia. Cypriotanan Turco 
a declara independencia casi 
un decada despues, pero es- 
aki ta reconoci solamente pa 
Turkia, cu ta mantene mas di 
35mil trupa y un cantidad di 
armamento den nort. 


Negociacionnan di paz lidera 
pa ONU no a resolve e dis- 
puta. E ronda mas recien na 
juli di 2017 a termina pa mo- 
tibo di un insistencia Turco 
riba mantene derecho di in- 
tervencion militar y presencia 


permanente di trupanan bao 
cualkier acuerdo nobo. Otro 
obstaculo tabata e rechaso di 
parti di Cypriotanan Griego 
di un exigencia di Cypri- 
otanan Turco pa e derecho pa 
veto tur decision di gobierno 
riba nivel federal. E cantidad 
di Cypriota Turco ta como 
un cuarta parti di e cantidad 
di Cypriota Griego. 


Turkia y e Cypriotanan Turco 
ta bisa cu no tin sentido pa 
negocia basa riba un Cyprus 
federado y a pusha pa un 
acuerdo di dos estado como 
punto di salida. Cypriotanan 
Griego ta bisa cu nan no por 
acepta un acuerdo cu lo for- 
malisa division di e pais. 


Hurado ta haya compania di utilities PacifiCorp responsable pa candela 
devastador na Oregon 


